Ketua Hakim Negara Berkata Petisyen Najib Razak Ke PBB Tidak Jejaskan Badan Kehakiman

Petisyen yang difailkan Datuk Seri Najib Tun Razak kepada Kumpulan Kerja Majlis Hak Asasi Manusia Pertubuhan Bangsa-Bangsa Bersatu Berkaitan Penahanan Arbitrari (UNWGAD), yang memohon agar beliau dibebaskan daripada penjara atau kes membabitkan dana SRC International Sdn Bhd dihadapinya dibicarakan semula, tidak menjejaskan badan kehakiman.

Ketua Hakim Negara Tun Tengku Maimun Tuan Mat berkata selepas Mahkamah Persekutuan menyampaikan keputusannya pada 23 Ogos tahun lepas, ‘terserahlah kepada Najib’ untuk mengambil apa-apa tindakan.

“Tugas kami sudah selesai. Kami telah melaksanakan tanggungjawab kami dari segi memutuskan kes itu. Apa sahaja yang beliau mahu lakukan, apa sahaja jalan yang beliau mahu lalui, itu di luar kuasa kami,” kata beliau pada sidang media selepas berucap pada majlis perasmian Tahun Undang-undang 2023, di Putrajaya hari ini.

Petisyen difailkan Najib Razak kepada UNWGAD yang memohon agar beliau dibebaskan daripada penjara atau kes membabitkan dana SRC International Sdn Bhd dihadapinya dibicarakan semula, tidak menjejaskan badan kehakiman. https://t.co/oirqmzFTVw

— BERNAMA TV 🇲🇾 (@BernamaTV) January 9, 2023

Peguam Tan Sri Muhammad Shafee Abdullah memberitahu sidang akhbar bahawa anak guamnya memfailkan petisyen itu untuk memohon pembebasan atau perbicaraan semula susulan pendengaran rayuan di Mahkamah Persekutuan yang didakwanya mempunyai kecacatan serius dan bercanggah dengan peraturan keadilan antarabangsa.

Najib kini menjalani hukuman penjara 12 tahun di Penjara Kajang selepas gagal dalam rayuan terakhirnya di Mahkamah Persekutuan untuk mengetepikan sabitan, hukuman penjara dan denda RM210 juta kerana menyalahgunakan RM42 juta dana SRC International.


Ketua Imigresen Malaysia ‘Terasa’ Dengan Jenaka Harith Iskander, Dakwa Info Tidak Tepat

Harith Iskander adalah antara pelawak yang pandai menggunakan isu semasa untuk dijadikan bahan lawak. Jika anda pernah menonton beberapa siri pertunjukan Harith di beberapa acara, anda pasti tahu bagaimana Harith menggunakan isu semasa untuk menyatakan ‘sindiran’ yang kebanyakannya terjadi di Malaysia.

Namun terbaharu, lawak yang dikeluarkan Harith mengenai perbezaan servis lapangan terbang di Malaysia dan Singapura mendapat perhatian Ketua Pengarah Jabatan Imigresen Malaysia, Dato’ Sri Khairul Dzaimee Daud.

This is misleading Harith. @KDNPUTRAJAYA @imigresenmy @jpagov https://t.co/RQsTFyNEMf

— Khairul Dzaimee Daud (@Dzaimee) March 1, 2022

Harith ditegur oleh Khairul berikutan sebuah klip video persembahan lawaknya yang dimuat naik di laman Twitternya sendiri. Kata Khairul, isu yang digunakan oleh Harith untuk dijadikan bahan lawak itu kurang tepat atau ‘misleading’.

Ini selepas Harith mendakwa bahawa servis di lapangan terbang Singapura beroperasi dengan kapasiti yang penuh. Jika 20 kaunter ada di lapangan terbang Singapura, maka 20 kaunter akan dibuka. Berbeza dengan lapangan terbang di Malaysia yang mempunyai banyak kaunter, tapi yang dibuka hanya 2 kaunter sahaja.

It's a clip from a stand up comedy show. Not a parliamentary proceeding. 😉 https://t.co/cVspf2MI8N

— Harith Iskander (@HarithIskander) March 2, 2022

Dalam ciapan balas, Harith mempertahankan tindakannya dengan menyatakan bahawa ia adalah persembahan ‘stand up’ komedi dan bukannya prosiding parlimen. Kemudiannya di balas kembali oleh Khairul dengan mendakwa bahawa fakta yang dikeluarkan itu penting, walaupun untuk dijadikan bahan lawak.

Bagi pandangan netizen pula, metafora yang digunakan oleh Harith itu mungkin kurang tepat. Sepatutnya Harith menujukan lawak itu kepada badan kerajaan yang lain, yang selalu mendapat kritikan netizen mengenai servis perkhidmatan yang selalu lambat walaupun mempunyai bilangan kaunter yang banyak.

Kronologi perjalanan PhD Dr Jezamine Lim yang anda patut tahu. Rujuk pautan di bawah untuk membaca.

Kronologi Perjalanan PhD Dr Jezamine Lim Yang Anda Patut Tahu

Niat Murni Harith Iskander Bela Anjing Berkaki Dua Dikecam Netizen

Dakwa Berat Sebelah, Sepupu Sajat Sedia Ambil Tindakan Undang-Undang Terhadap Harith Iskander


Ketua Pegawai Eksekutif Astro Letak Jawatan

Perletakan jawatan Ketua Pegawai Eksekutif Kumpulan Astro, Datuk Rohana Rozhan akan berkuatkuasa bermula 31 Januari 2019. Menurut kenyataan dari Astro Malaysia Holdings Berhad beliau akan kekal menjadi Pengarah Bukan Eksekutif dalam barisan Lembaga Pengarah selepas beliau melepaskan jawatan tersebut.

Sepanjang Astro berada di bawah pengurusan beliau, syarikat tersebut mencatatkan peningkatan jumlah keuntungan daripada RM 1.79 billion kepada RM 5.53 billion setakat 31 Januari 2018. Beliau bertindak sebagai perancangan utama strategi pertumbuhan Astro yang membantu syarikat tersebut untuk berkembang pesat di ASEAN.

Posisi beliau akan diganti oleh Ketua Pegawai Kandungan dan Pelanggan Kumpulan Astro, Henry Tan. Pihak Astro percaya dengan kreadibiliti Henry Tan yang sudah berkhidmat di syariakt tersebut selama 10 tahun untuk menerajui kepimpinan syarikat tersebut.


Ketua Pengarah WHO Guna Analogi Bola Sepak Untuk ‘Melawan’ Pandemik COVID-19

Ketua Pengarah World Health Organization (WHO) Tedros Adhanom Ghebreyesus tampil memberikan kenyataan yang sangat menarik tentang usaha mendepani penularan wabak COVID-19 ketika ini.

Beliau baru-baru ini menggunakan analogi atau perumpaan yang mengatakan taktikal bola sepak perlu digunakan negara-negara di seluruh dunia dalam melawan virus berbahaya itu.

Menurut beliau, langkah ‘bertahan’ yang diambil dunia sekarang tidak akan membantu untuk memberikan ‘kemenangan’ kepada mereka.

“Apa yang paling penting ialah apa yang dilakukan, anda tidak boleh memenangi perlawanan bola sepak dengan mempertahankan diri, anda mesti menyerang.”

“Untuk menang, kita perlu menyerang virus dengan taktik yang agresif dan disasarkan – menguji setiap kes yang disyaki, mengasingkan dan menjaga setiap kes yang disahkan serta mengejar dan menjarakkan setiap pertemuan,” katanya seperti dipetik Astro Awani.

Beliau dilaporkan berkata demikian pada sidang media kempen “Tumpaskan COVID-19” yang turut dihadiri Presiden FIFA Gianni Infantino.

Dalam perkembangan lain bola sepak, UEFA pada semalam mengumumkan akan menunda  kedua-dua perlawanan akhir Liga Juara-Juara Eropah dan Liga Europa.

Langkah itu diambil berikutan situasi terkini wabak COVID-19 yang kini semakin teruk di seluruh dunia.

Jadual asal menyaksikan perlawanan akhir untuk kejohanan itu bakal diadakan Mei nanti, namun dengan pengumuman tersebut, UEFA mengatakan mereka masih belum mencapai keputusan tentang tarikh baru.

Baca perkongsian kami tentang COVID-19 sebelum ini di dalam dan luar negara. Klik pautan di bawah untuk membaca.

Juventus Isytihar ‘Darurat’, Tiga Pemain Dijangkiti Wabak Coronavirus

Tidak Cukup ‘Tangan’ Lawan COVID-19, Israel Mula Minta Bantuan Negara Islam

Kenapa Angka Kematian Wabak COVID-19 Di Itali Paling Banyak Ketika Ini


Ketua Polis KL Sahkan ‘Ikon Permotoran Anak Muda’ Disaman Tiada Lesen Memandu

Nama Haqiem Stopa mula dikenali seluruh platform media sosial apabila tular seorang YB Senator menggelarkan dirinya sebagai ‘Ikon Permotoran Tanah Air’ dan sebuah penganjur menjemputnya datang ke beberapa sekolah bagi menjayakan acara ‘Jelajah Anti Buli’.

Terbaharu, pemuda berusia 22 tahun itu sekali lagi menjadi bualan netizen apabila sekeping gambarnya bersama seorang polis dan satu keping saman tertera butiran kesalahannya tular di media sosial.

Dalam kertas saman yang dikeluarkan pada 17/7/2022, pukul 11.39 malam, ‘ikon’ itu didapati bersalah kerana memandu tanpa lesen memandu yang sah di sekitar Jalan Raja Laut.

Memetik laporan Harian Metro, Ketua Polis Kuala Lumpur Datuk Azmi Abu Kassim ketika dihubungi mengesahkan polis mengeluarkan notis saman terhadap individu berkenaan yang ketika itu memandu kereta jenis Audi.

“Hasil pemeriksaan dilakukan, kami mendapati lelaki terbabit tiada lesen memandu dan nombor pendaftaran tidak mengikut spesifikasi.

“Justeru, polis mengambil tindakan dengan mengeluarkan satu saman atas dua kesalahan berkenaan,” katanya.

Gambar-gambar yang tular itu membuatkan ramai pertikai bagaimana seorang YB Senator boleh memberikan gelaran ‘Ikon Permotoran Tanah Air’ kepada seorang pemuda yang tidak pernah mengharumkan nama negara ke pentas antarabangsa.

Pada masa sama netizen mempersoalkan bagaimana sebuah penganjur boleh membawanya ke sekolah untuk memberikan motivasi kepada para pelajar sekolah sedangkan pemuda itu ‘masih terlalu muda’ untuk bercakap soal kehidupan , walhal dialah sering mengundang kekecohan di internet sehingga mengajak orang lain ‘berentap’ di jalan raya.

Orang ramai juga berharap agar kerajaan Malaysia dapat memilih seseorang individu yang betu-betul layak dan sesuai untuk diangkat menjadi apa jua ikon pada masa akan datang, supaya ia dapat menjadi tauladan dan ikutan baik buat generasi muda masa hadapan.

Baca lagi artikel-artikel berkaitan ‘ikon permotoran tanah air’ yang pernah dikongsikan sebelum ini melalui pautan di bawah.

Netizen Pertikai YB Senator Gelar Influencer TikTok Ini Sebagai ‘Ikon Permotoran Anak Muda’

‘Jumpa Di Highway’ – Ikon Permotoran Anak Muda Balas Respon Netizen Selepas Dilabel Rempit TikTok

‘Ini Inisiatif Jelajah Anti Buli’ – Penganjur Respon Dakwaan Bawa Individu Tidak Sesuai Ke Sekolah


Ketua Polis Nara Akui ‘Bertanggungjawab’ Atas Pembunuhan Bekas Perdana Menteri Jepun Shinzo Abe

Tomoaki Onizuka, Ketua polis Nara, Jepun telah menyatakan permohonan maaf pada satu sidang akhbar sambil mengaku ‘bertanggungjawab’ atas pembunuhan bekas perdana menteri Jepun Shinzo Abe.

“Selepas laporan pertama kejadian itu dikeluarkan pada 11:30 pagi, dan bagaimana situasi itu terjadi, ia adalah rasa bersalah dan penyesalan yang mendalam yang pernah saya rasai selama 27 tahun dalam penguatkuasaan undang-undang,” kata Onizuka kepada pemberita, lapor media tempatan.

“Saya merasakan beratnya tanggungjawab saya,” kata Onizuka yang penuh emosi kerana gagal menghalang kejadian itu.

“Sebagai ketua polis wilayah yang bertanggungjawab untuk keselamatan dan keselamatan wilayah, saya mengambil langkah yang perlu dan membina struktur untuk keselamatan dan pengawalan,” tambahnya.

“Kami tidak boleh menafikan bahawa terdapat masalah dengan pelan keselamatan memandangkan bagaimana situasi itu berakhir.”

Dalam laporannya, difahamkan bahawa di bahagian belakang belah kiri Abe telah dibiarkan terbuka saat beliau sedang membuat ucapan kempen menjelang pilihan raya.

Video kejadian menunjukkan Abe tidak cedera selepas tembakan pertama dilepaskan, dan dia hanya jatuh selepas dia berpusing dan terkena tembakan kedua.

Abe, 67, disahkan meninggal dunia pada 5:03 petang waktu tempatan pada hari Jumaat, hanya lebih lima jam selepas dia ditembak.

Pembunuhnya yang didakwa, Tetsuya Yamagami, 41, telah ditangkap dan dipercayai menggunakan senjata api buatan sendiri dalam serangan berdarah tersebut, namun polis masih menyiasat motif pembunuhan itu.

Abe belas PM Jepun ditembak, identiti suspek didedahkan kepada umum. Rujuk pautan di bawah untuk membaca.

Abe Bekas PM Jepun Ditembak, Identiti Suspek Didedahkan Kepada Umum

Senapang Buatan Sendiri, Suspek Kes Bunuh PM Jepun Buat Senjata Guna Pencetak 3D?


Ketua Polis Negara Cadang Haramkan Jualan Kapcai Prestasi Tinggi

Baru-baru ini Free Malaysia Today melaporkan Ketua Polis Negara, Acryl Sani Abdullah Sani melahirkan kebimbangan terhadap lambakan motosikal ‘kapcai’ lincah berprestasi tinggi sejak akhir-akhir ini.

Tambah beliau lagi, kehadiran kapcai laju itu adalah antara punca utama peningkatan kadar nahas jalan raya. Jadi beliau menyarankan model kapcai lincah yang berkemampuan tinggi yang ditunggang melebihi had laju wajib itu dilarang berada di jalan raya serta penjualannya di pasaran diharamkan.

“Inilah (kapcai laju) antara penyumbang kepada tingginya kemalangan dan kematian dalam kalangan penunggang motosikal dan (kegiatan) merempit,” katanya kepada portal berita tersebut. Beliau turut menyarankan model kapcai lincah yang berkemampuan tinggi yang ditunggang melebihi had laju wajib itu dilarang berada di jalan raya serta penjualannya di pasaran diharamkan.

“Kenderaan (kapcai) seperti ini wajib diharamkan di Malaysia (kerana) tidak ada relevensi kelajuan 177 km/j di jalan raya sedangkan had laju maksimum adalah 110 km/j (di lebuh raya),” tegasnya.

Berita tersebut telah menjadi buah mulut warganet yang berasa saranan tersebut kurang adil bagi orang ramai. Menurut netizen, mengharamkan terus kenderaan yang mampu memecut melebihi had laju bukanlah jalan terbaik.

Sebaliknya, pihak berkuasa sepatutnya melakukan pemantuan, pengawasan dan hukuman denda terhadap individu-individu yang melanggar undang-undang had laju secara konsisten terlebih dahulu, bukan sekadar bermusim. Sekaligus ia dapat membuat pengguna jalan raya berasa ‘gentar’ untuk membuat kesalahan, terutamanya membawa kenderaan melebihi had laju.

Tambah orang ramai lagi, jika ingin ‘mengharamkan’ motosikal kapcai yang berkemampuan memecut lebih had laju, haramkan sekali penggunaan sportcar dan supercar di pasaran negara ini juga kerana kenderaan tersebut ternyata boleh memecut dua hingga tiga kali ganda daripada had laju yang dibenarkan.

Orang ramai juga meminta pihak berkuasa turut mengambil serius menyelesaikan beberapa permasalahan lain seperti permukaan jalan yang kurang baik serta berlubang dan penyalahgunaan alkohol sehingga menyebabkan ramai pengguna jalan raya yang tidak berdosa menjadi mangsa.

Isu ini kembali dibangkitkan semula setelah tular satu video mengenai model keluaran terbaru, iaitu Suzuki Raider R150 Fi, juga dikenali dalam kalangan peminat motosikal sebagai ‘Si Belang’, yang mampu mencecah kelajuan 177 km/j melalui ujian terkini mesin dyno.

Orang ramai menyatakan setiap kenderaan yang diuji di atas mesin dyno memang boleh memecut kelajuan ‘lebih luar biasa’. Bagaimanapun, apabila membawa kenderaan yang sama di atas jalan raya yang sebenar, hendak memecut 100km/j pun agak sukar oleh kerana permukaan jalan raya yang kurang baik dan ditambah pula lubang-lubang yang tidak dibaiki.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Cadangan untuk mengharamkan motosikal kapcai bukanlah perkara baru di negara ini. Pada tahun-tahun lalu, sudah ada beberapa pihak lain mengutarakan cadangan yang sama.

Pakar Cadang Haramkan Motosikal Kapcai, Orang Ramai Luah Rasa Tidak Puas Hati

Aktivis Keselamatan Jalan Raya Cadang Haramkan Motosikal Bawah 250cc


Ketua Polis Perak Tegaskan Freemason Sumbang Pelindung Muka Bukan Satu Kesalahan

Sejak semalam, netizen mempunyai respons pelbagai apabila sebuah portal berita melaporkan bahawa Persatuan Kebajikan Bintang Utara yang mewakili pertubuhan Freemason daripada negeri-negeri Utara Semenanjung Malaysia menyalurkan bantuan pelindung muka kepada Polis Diraja Malaysia (PDRM).

Ketua Polis Perak, Datuk Mior Faridalathrash Wahid menegaskan, tidak menjadi sebarang masalah bagi polis menerima sumbangan pelindung muka daripada pertubuhan Freemason menurut laporan Berita harian.

Beliau berkata tidak ada sebab untuk mereka menghalang mana-mana pertubuhan menghulurkan sumbangan. Pihak polis juga sangat mengalu-alukan sumbangan daripada sesiapa sahaja untuk sama-sama mengekang penularan wabak COVID-19.

“Bagi sumbangan pelindung muka kepada polis tidak ada salahnya, bukan kita ikut fahaman dia (Freemason). Apa yang penting mereka bagi sumbangan kepada pihak kita,” katanya kepada Berita Harian.

Beliau ditemui selepas melawat wartawan akhbar harian Makkal Osai, R. Letchumi yang diserang stok sejak Julai lalu, di Taman Desa Pengkalan, dekat sini, hari ini. Pada 15 Oktober lalu, beliau menerima sumbangan 5,000 pelindung muka daripada pertubuhan Freemason.

Walaupun ada pengguna media sosial yang mempertikaikan sumbangan tersebut, sumbangan daripada pertubuhan itu sebenarnya dapat membantu pihak polis dalam menjalankan tugasan harian.

Ini pula beberapa artikel lain berkaitan Freemason. Baca lagi pada pautan di bawah.

Dakwa COVID-19 Agenda Freemason Dan Yahudi, PU Azman Sekolahkan Kumpulan Teori Konspirasi

Curi Perhatian Dengan Kemeja ‘Mata Satu’, Netizen Jelaskan Ianya Sekadar Jenama Fesyen

Artis Dituduh Sokong Iluminati, Ini Maksud Sebenar Di Sebalik Gambar Tutup Mata Kiri


5 Tip Ubahsuai Rumah Menjadi Elegan Tanpa Perlu Berbelanja Besar

Nota Editor: Tip ini ditulis oleh Hady Rashid, pemilik H+F Design Studio. Dengan izin beliau, kami terbitkan semula disini buat bacaan Tuan Puan. Semoga bermanfaat.

Semua orang sedia maklum akan hakikat yang hartanah dan rumah kini melambung harganya berbanding 10 atau 20 tahun dahulu. Dengan kos sara hidup yang meningkat, tangga gaji yang tidak bergerak, dan juga GST, adalah mustahil bagi eksekutif muda untuk memiliki hartanah dan rumah baru, apatah lagi untuk mendapatkan rumah dengan hiasan dalaman yang trendy. Rumah teres berharga setengah juta ke atas adalah perkara biasa di Lembah Klang dan kini tidak lagi mengejutkan.

Baca: Rumah Lama TTDI Mendapat Sentuhan Moden Kontemporari Ini Dikagumi Orang Ramai

Bertitik-tolak daripada ini, kini telah wujud trend baru di kalangan eksekutif muda. Beli rumah ‘second-hand’ (atau selalu disebut ‘sub-sale’) dan buat pengubahsuaian yang major. Boleh dikatakan ramai juga antara golongan muda menghubungi kami di H+F Design Studio meminta idea rekabentuk untuk proses ‘makeover’ ini.

Inginkan ubahsuai elegan yang lebih menjimatkan? Kami ada caranya!

Tips #1 : Kosongkan Rumah Anda Dari Sentuhan Silam

Bila sahaja anda terima rumah second-hand anda, tentunya masih terdapat perabot lama, tirai yang usang, barangan kelengkapan yang masih elok tetapi ditinggalkan dan sebagainya. Jangan terasa sayang dengan barang-barang ini. Kosongkan rumah sehabis boleh.

Barang-barang yang masih boleh digunakan, jual sahaja di ‘car boot sale’ atau muatnaik sahaja ke laman sosial untuk dijual. Hasil jualan boleh digunakan untuk membeli perabot baru. Nafas baru memerlukan sentuhan baru.

Dah dapatkan duit hasil jualan, terus ke SINI untuk pilihan hiasan rumah pada harga patut.

Tips #2 : Kemasan Lantai Yang Lebih Segar

Perkara utama yang akan membezakan antara rumah lama dan baru ialah kemasan lantai. Sesetengah orang terasa takut untuk melakukan perubahan ini kerana risau dengan kos yang bakal ditanggung. Mungkin ramai yang tidak tahu bahawa terdapat pelbagai pilihan kemasan lantai hari ini yang boleh didapati dengan harga mampu milik. Dari kemasan simen (‘bare finish’) hinggalah kemasan jubin pelbagai corak dan gaya hinggalah kemasan ‘laminated timber’ yang memberi rasa ‘warm feeling’.

Percayalah, sebaik sahaja anda menukar kemasan lantai anda, perbezaan ketara akan dapat dirasai. Cuba buat carian internet Kimgress Tiles, White Horse Tiles, Feruni Tiles, Inovar Flooring, Floor Depoh dan sebagainya. Anda akan terpesona dengan pilihan yang ada.

Setelah anda pilih lantai yang berkenan di hati. Padankan denga karpet Delux Shaggy Rugs Carpet ini.

Tips #3 : Dinding Yang Bersih dan Tidak Menyesakkan

‘Less is More’. Anda tidak perlu memenuhkan dinding anda dengan segala macam barangan perhiasan yang bakal mengumpul debu dan habuk. Ini bukan lagi zaman 80an di mana replika sudu dan garfu besar digantung di dinding.

Juga tidak perlu pelbagai warna dinding menjerit-jerit meminta perhatian anda. Pilih sekurang-kurangnya dua warna dan maksimum tiga warna sahaja. Anda boleh cat keseluruhan ruang dengan warna neutral seperti putih dan pilih beberapa dinding untuk dijadikan ‘feature wall’. Bergantung kepada bajet anda, ‘feature wall’ ini boleh dicat dengan warna yang sesuai, atau dipasangkan kemasan jubin bersaiz besar atau juga boleh dipasangkan kemasan vinyl yang memberi efek seolah-olah kemasan kayu di dinding.

Untuk lebih menarik, pasangkan hiasan dinding yang boleh menyala dalam gelap seperti Walplus Dandelion Grow In The Dark Wall Stickers (XL Series) .

Tips #4 : Siling Lebih Tinggi, Lebih Cerah, Lebih Bernafas

Kini siling asbestos dan siling plaster dengan ornamen dan ukiran tidak lagi menjadi kegilaan. Sejajar dengan perubahan zaman, siling pilihan kini lebih ‘simple’ dan kemas.

Anda boleh membuat pilihan selamat dengan menggunakan siling kapur (‘plaster siling’) atau kepada yang suka bereksperimen, boleh memilih siling kayu atau kemasan lain yang lebih unik. Lebih tinggi siling adalah lebih bagus. Bagus untuk pengudaraan. Bagus untuk mewujudkan ruang yang lebih luas.

Selepas memilih gaya siling yang disukai, pasangkan lampu siling yang cantik seperti Foscarini Suspension Caboche chandelier W50cm .

Terdapat pelbagai pilihan untuk lampu samada berjenama atau tidak. ‘Be adventurous’. Lampu kalimantang kini hanya sesuai digunakan untuk ruang stor sahaja. Anda boleh buat carian internet ‘House of Lightings’, Puchong yang menawarkan pelbagai pilihan lampu pada harga yang cukup murah. Terdapat banyak lagi kedai seumpamanya yang menyediakan pelbagai rekabentuk dan citarasa. Ekspresikan personaliti anda dengan bermain dengan beberapa pilihan lampu (downlight, pendant light, spotlight, uplight dan sebagainya).

Untuk lampu kami lebih suka anda memilih lampu garam ini kerana dalam masa yang sama dapat meneutralkan udara sekeliling.

Aplikasikan 5 saranan kami ini dan pasti anda akan terkejut dengan ‘make-over’ rumah anda!

LIKE dan FOLLOW Vocket di Facebook serta Instagram


Ketua Polis Perlis Mahu Orang Ramai Lapor Jiran Yang ‘Balik Kampung’ Tanpa Kebenaran

Berbaki beberapa hari lagi buat umat Islam menyambut Hari Raya Aidilfitri dan nampaknya perjalanan keluar Kuala Lumpur menuju negeri lain sudah semakin rancak. Malah, dilaporkan jalan raya menuju ke Pantai Timur dikatakan semakin sesak.

Sehubungan itu, Ketua Polis Perlis, Datuk Surina Saad menasihatkan orang ramai untuk memerhati kawasan kejiranan dan memberi kerjasama melaporkan kepada pihak polis sekiranya terdapat individu yang pulang beraya ke kampung tanpa kebenaran pihak berkuasa.

Beliau memaklumkan maklumat seperti ini amat penting bagi pihak polis menjalankan tindakan tegas buat individu yang gagal mematuhi SOP Aidilfitri 2021.

Selain itu, pihak polis Perlis juga sedia meningkatkan jumlah keanggotaan dalam memastikan pematuhan SOP dapat dijalankan serta mengambil tindakan tegas buat rakyat Perlis yang melanggar SOP. Kawalan sempedan negeri, stesen bas dan stesen kereta api yang ketat antara sedia dijalankan.

Beliau juga turut memaklumkan jumlah kenderaan yang memasuki Perlis sejak beberapa hari kebelakangan ini turut meningkat namun tidak serius iaitu sekitar lima peratus sahaja. Pengambilan anak-anak yang berada di institusi pengajian tinggi antara yang menjadi punca kemasukan ibu bapa ke Perlis.

Dalam pada itu, Datuk Surina Saad berharap untuk orang ramai masing-masing menjaga SOP dalam mencegah penularan wabak COVID-19.

Sebelum ini, Jabatan Perangkaan Perlis mendedahkan negeri ini sebenarnya memiliki 255,300 penduduk selepas sering menjadi jenaka mempunyai jumlah penduduk yang sedikit.

Sering Dijadikan Bahan Jenaka, Jabatan Perangkaan Dedahkan Perlis Sebenarnya Memiliki 255,300 Penduduk

Netizen Kongsi Keterujaan Pembukaan Starbucks Pertama Di Perlis Tahun Hadapan

Jalin Kerjasama Dengan FAMA Perlis, airasia farm Muncul Sebagai Pengedar Rasmi Harumanis


Ketua Sindiket Kartel Projek Kerajaan Ditahan, ‘Aset’ Bernilai RM148.2 Juta Disita

Semalam Suruhanjaya Pencegahan Rasuah Malaysia (SPRM) berjaya melumpuhkan satu sindiket kartel projek susulan penahanan tujuh individu termasuk seorang ketua sindiket berusia 47 tahun lewat tengah malam.

Semasa serbuan dibuat semalam, wang tunai berjumlah RM3.5 juta ditemui disimpan oleh ketua sindiket bergelar Datuk. Antara kenderaan mewah bernilai RM 15.7 juta yang turut disita terdiri daripada model Ferrari 458 (RM1.2 juta), McLaren 720s (RM1.5 juta) dan Porsche 992 (RM1.2 juta).

Beberapa hartanah termasuk banglo, rumah kedai dan pejabat bernilai RM29 juta turut disita dalam serbuan yang dilakukan SPRM. Sebanyak 644 akaun individu dan syarikat yang dianggarkan bernilai RM100 juta turut dibekukan dalam siasatan kes kartel projek.

“Kartel projek yang diketuai oleh seorang ahli perniagaan berusia 47 tahun ini telah membolot projek-projek kerajaan menerusi tender dan sebut harga bernilai lebih RM3.8 billion. Difahamkan, sindiket ini sudah beroperasi sejak tahun 2014 hingga 2021.

“Kemewahan yang ditunjukkan oleh Datuk yang juga ketua sindiket ini amat luar biasa. Selain dari memiliki nilai hartanah dan wang tunai yang luar biasa jumlahnya, beliau juga memiliki beberapa kereta mewah, sebuah kapal mewah dan dua helikopter.

“Modus operandi kumpulan kartel projek ini ialah membuka lebih 150 buah syarikat dengan setiap individu yang digunakan nama sebagai pengarah syarikat dibayar gaji antara RM5,000 hingga RM8,000. Syarikat-syarikat ini adalah milik beliau. Dipercayai 114 orang telah digunakan nama untuk membuka lebih 150 syarikat,” katanya.

Menurut sumber, sindiket kartel projek ini telah memonopoli sebanyak 345 tender daripada beberapa kementerian dan agensi kerajaan di seluruh negara dengan nilai projek sebanyak RM3.8 billion.

Ketua Pesuruhjaya SPRM, Datuk Seri Azam Baki berkata, kes disiasat mengikut seksyen 17 dan 18 Akta Suruhanjaya Pencegahan Rasuah Malaysia. Beliau juga tidak menolak lebih banyak tangkapan akan dilakukan dalam masa terdekat.

Pihak polis telah membuat permohonan kepada Polis Antarabangsa (Interpol) bagi membantu dalam usaha menjejaki dan menangkap seorang dalang kumpulan jenayah terancang sindiket pengubahan wang haram.

PDRM Mohon Kerjasama Interpol Bantu Buru Dato Sri Nicky Liow

‘Suspek Adalah Orang Yang Berpengaruh’ – Dato Sri Berusia 33 Tahun Jadi Buruan Polis


Ketua Suruhanjaya Penyiaran Indonesia Dakwa Upin & Ipin Adalah ‘Alat’ Propaganda Dari Malaysia

Upin & Ipin bukan sahaja berjaya menempa nama dan mempunyai pengikut yang ramai di Malaysia. Malah anak-anak di negara jiran juga turut tidak ketinggalan menikmati cerita dari sudut pandang dua anak kecil yang menjadi watak utama kepada animasi ini.

Bagi anak-anak, tidak kira di Malaysia atau Indonesia. Upin & Ipin mungkin di anggap sekadar kartun biasa. Tetapi bagi Ketua Suruhanjaya Penyiaran Indonesia atau KPI Agung Suprio, beliau mengatakan bahawa Upin & Ipin adalah propaganda Malaysia kepada dunia luar.

Dia yang ditemuramah dalam Podcast Deddy Corbuzier yang disiarkan di YouTube menyatakan bahawa Upin & Ipin adalah simbol budaya dan imej Malaysia ke dunia luar yang bukan sahaja berbilang bangsa, malah ramah dan beragama.

“Upin-Ipin dapat disebut propaganda, propaganda positif. Upin-Ipin dapat memperkenalkan Malaysia atau imej Malaysia ke dunia luar yang berbilang budaya, sopan, ramah dan beragama,” kata Agung.

Memetik laporan laman Suara, Agung menyatakan alasan beliau disebalik dakwaan tersebut adalah disebabkan animasi ini mendapat subsidi dari Kerajaan Malaysia, jadi secara tidak langsung ini adalah produk untuk menyebarkan imej Malaysia pada dunia luar, “Jadi, ya propaganda pada akhirnya.”

Dan dia menyatakan sebab kenapa Indonesia masih tertinggal di belakang dalam penyiaran kartun buatan negara itu sendiri adalah kerana kos yang besar harus dikeluarkan untuk membuat animasi versi Indonesia.

“Sekiranya kita menghasilkan kartun Indonesia, itu sangat mahal. Walaupun orang yang membuat kartun di Indonesia tidak kurang hebatnya, dan ada begitu banyak, tidak sedikit,” kata Agung Suprio, yang dipetik oleh Suara.com dari saluran Youtube Deddy Corbuzier.

Sudah lebih 10 tahun animasi Upin & Ipin ini bertapak di Malaysia, ini 10 sebab mengapa animasi ini masih menjadi antara animasi paling popular di Malaysia. Klik pautan di bawah untuk membaca.

10 Sebab Kenapa Upin & Ipin Kekal Menjadi Animasi Popular Di Malaysia

Bangga Dengan Dangdut, Lagu Goyang Upin & Ipin Terus ‘Trending’ Di Indonesia

Kemunculan Tiba-Tiba Abang Kepada Mail Dalam Upin Dan Ipin Buat Netizen Teruja


Ketua Warisan Bahagian Libaran, Sabah Maut Kemalangan Di Kedai Kopi

Polis mengesahkan individu yang dilanggar di sebuah restoran di Bandar Utama Batu 6, Sandakan bukan calon Parti Warisan Sabah (Warisan) bagi kerusi Parlimen Libaran.

Individu yang terlibat dalam kemalangan berkenaan dikenal pasti sebagai Aris Malayu, ketua bahagian Libaran Parti Warisan Sabah (Warisan). Dalam kejadian 9.30 pagi, mangsa sedang minum bersama rakan-rakan di sebuah restoran. Menurut komisioner polis Sabah, Datuk Ramli Din sebuah kereta Honda CRV yang dipandu seorang wanita berusia 61 tahun melanggar mangsa.

“Pemandu berkenaan mahu memarkir kenderaan beliau di hadapan sebuah resotran. Beliau dikatakan telah menekan pedal minyak dan menyebabkan kereta beliau melanggar mangsa di mana meja makan mangsa hanya berhadapan kereta berkenaan,” terang Datuk Ramli Din.

Mangsa mengalami kecederaan serius dan meninggal dunia di tempat kejadian. Mangsa dikatakan terhimpit antara kereta dan tiang di depan restoran berkenaan. Ianya kini sah bukannya calon Warisan untuk parlimen Libaran, Irwanshah Mustapha yang meninggal dalam kejadian ini.

Datuk Ramli menasihatkan orang ramai agar tidak membuat sebarang spekulasi dan pemandu kereta Honda CRV ini telah ditahan untuk siasatan lanjut. Takziah kepada keluarga Aris Malayu.


Ketua WHO Sahkan Pengakhiran COVID-19 Bukanlah Selepas Tamat Perintah ‘Lockdown’

Di saat orang ramai seluruh dunia menantikan tarikh Perintah Kawalan Pergerakan (PKP) atau lockdown dihentikan untuk bergerak bebas semula, nampaknya situasi yang bakal dilalui selepas ini mungkin sedikit berbeza berbanding sebelum ini.

Menurut Ketua Pengarah Pertubuhan Kesihatan Sedunia (WHO), Tedros Adhanom Ghebreyesus, menghentikan arahan lockdown berikutan wabak COVID-19 bukanlah bermakna orang ramai bebas seperti sebelum ini.

Tambahnya lagi, Pengakhiran kepada lockdown di beberapa negara hanyalah permulaan kepada fasa baharu dimana orang ramai perlu membiasakan diri dengan new normal. Dalam erti kata lain, orang ramai masih perlu berhati-hati dalam memastikan wabak ini tidak lagi menular sehingga pandemik COVID-19 pulih sepenuhnya.

Pihak WHO juga turut mengambil peluang untuk berterima kasih kepada kerajaan Saudi yang telah menyumbangkan dana sebanyak $500 juta (RM2.2 bilion) dalam membantu membanteras penyebaran wabak COVID-19.

Dalam pada negara Malaysia menunjukkan perkembangan yang positif, pihak UN Economic Commission for Africa (Uneca) menjangkakan sekurang-kurangnya 300,000 angka terkorban bakal berlaku di 54 negara di benua Afrika berikutan wabak COVID-19.

Kami kongsikan kepada anda beberapa lagi kenyataan daripada Pertubuhan Kesihatan Sedunia (WHO) sebelum ini.

WHO Akui Buat Kesilapan, Minta COVID-19 Tidak Dipolitikkan

COVID-19 Mampu Tersebar Melalui Pernafasan, WHO Galakan Orang Ramai Memakai Topeng Muka


Ketuk Dan Tumbuk Cermin Kereta, Tindakan Biadab Remaja Rohingya Ini Minta Sedekah Raih Perhatian Netizen

Seperti sudah ‘senyap’ seketika tentang isu kanak-kanak berbangsa Rohingya meminta sedekah di jalanraya dan pasti ramai orang beranggapan bahawa perkara itu telah ditangani.

Akan tetapi, muncul sebuah video di TikTok memaparkan seorang kanak-kanak dipercayai berbangsa Rohingya sedang meminta sedekah di Simpang Takada, Shah Alam.

Menarik juga situasi di Simpang Takada sekarang ini. Kesesakan jalan situ bukan masalah sudah bagi kita. Sebab kita ada penemanan budak ini waktu menunggu.

Menerusi video terbabit, dapat dilihat bahawa kanak-kanak tersebut bertindak mengetuk, menumbuk cermin kereta perakam dan juga menunjukkan isyarat jari tengah.

Perkongsian video tersebut telah meraih perhatian orang ramai dan rata-rata netizen mengecam tindakan kanak-kanak terbabit serta mengatakan sikap seperti itu membuatkan orang ramai ‘turn off’ untuk memberikan bantuan.

Bukan itu sahaja, rata-rata netizen turut berasa terkejut kerana isu ini masih terjadi dan berasa rimas dengan situasi ini yang dilihat makin berleluasa tanpa ada jalan penyelesaian.

Sementara itu, pernah tular remaja Rohingya berang apabila aktivitinya meminta sedekah dirakam orang awam. Klik pautan di bawah untuk ketahui lanjut.

Remaja Rohingya Berang Dirakam Minta Sedekah, Digelar ‘Long Tiger Jr’ Oleh Netizen

Warga Asing Rohingya Bawah Pengaruh Dadah Buat Kecoh, Masih ‘Layan’ Walau Direnjat Dan Disepak


Ketuk Ketampi, Hukuman Untuk Mereka Yang Ingkar Perintah Berkurung Di India

Ingkar arahan dan anda perlu membuat ketuk ketampi. Itulah hukuman yang dikenakan polis India buat individu yang masih berdegil melanggar perintah berkurung yang dikenakan oleh kerajaan.

Mengapa ketuk ketampi? Kerana ia adalah cara paling tidak menyakitkan dan boleh dibuat oleh semua. Namun, ada di sesetengah tempat, polis tempatan masih menggunakan cota untuk merotan mereka yang ingkar arahan ini.

#WATCH Maharashtra: Police make violators do squats in Nagpur, amid curfew imposed in the state in wake of #CoronavirusPandemic. pic.twitter.com/KpHBTcWX4v

Currently in Punjab, India if you break the government imposed curfew the police is forcing you to do squats while chanting "We are enemies of society. We cannot sit at home". #Covid19India #COVID19 pic.twitter.com/zikTjHIFzz

— Gurpreet Singh Dhillon (@gurpreetdhillon) March 24, 2020

Here we see people being forced to roll over or threatened to be beaten. I am hopeful @capt_amarinder can advise the @PunjabPoliceInd to find other means to enforce the curfew. pic.twitter.com/5gOtAzAhCP

Sejak hari Ahad yang lalu, seluruh India dikenakakan perintah berkurung bermula jam 7 pagi sehingga 9 malam sebagai langkah untuk mencegah penularan COVID-19. Namun, perintah berkenaan diambil mudah oleh majoriti penduduk di India dan disebabkan itu pihak polis di India mengenakan hukuman ini kepada mereka yang ingkar.

Pada malam Selasa yang lalu, Perdana Menteri India, Narendra Modi tiada jalan lain selain untuk melaksanakan total lockdown buat semua penduduk India selama 21 hari. Mereka langsung tidak dibenarkan keluar dari rumah melainkan untuk kecemasan atau membeli barangan dapur sahaja.

“Untuk menyelamatkan negara serta setiap penduduk India, saya akan melaksanakan perintah berkurung secara menyeluruh. Saya tidak dapat melihat apa yang akan berlaku kepada India jika tindakan tidak bertanggungjawab ini berterusan,” kata Modi.

Ia pastinya satu tugas yang sukar untuk menjaga 1.3 bilion penduduk India daripada terus bersosial di tempat awam. Seperti juga di Malaysia, hanya farmasi dan kedai runcit sahaja dibenarkan operasi. Dengan pengumuman perintah berkurung yang lebih menyeluruh ini, hukuman yang lebih ketat bakal dikenakan kepada penduduk India yang masih berdegil.

Kedegilan rakyat India dikatakan menjadi faktor Perdana Menteri India membuat perintah lockdown secara menyeluruh. Baca lagi pada pautan di bawah.

Adakah Sikap Degil Rakyat India Telah Memaksa Perintah ‘Lockdown’ Dikuatkuasakan?

Penganut Hindu Di India Minum Air Kencing Lembu, Percaya Mampu Sembuhkan COVID-19

Hampir 4,000 Petugas Perubatan Di Sepanyol Dijangkiti Wabak COVID-19


‘Ketuk Pintu Dan Terus Lari’- Netizen Terhibur Usaha Rider Ini Menurut ‘Arahan’ Pelanggan

Sejak pandemik menyerang, dapat dilihat industri penghantaran makanan semakin rancak menerusi jumlah tempahan yang tinggi daripada pelanggan. Hal ini turut menyumbang kepada peningkatan rider dalam membantu menghantar pesanan makanan kepada pelanggan.

Terbaharu, menerusi perkongsian daripada TikTok @anasmansor99, beliau telah memuat naik sebuah video menunjukkan pesanan yang diterima daripada seorang pelanggan yang mahukan beliau meletakkan makanan yang dipesan di rak yang disediakan pada pintu hadapan sahaja. Pesanan tersebut turut memaklumkan untuk beliau ketuk pintu dan kemudiannya lari.

Bagi memenuhi pesanan pelanggan berkenaan, pemilik TikTok ini yang juga dikenali sebagai Abang Panda telah merealisasikannya. Walau bagaimanapun, gelagatnya yang lucu telah membuatkan para netizen terhibur.

Hyee tiktok!!!🤭 #foodpandamalaysia #fyp #fypシ゚

♬ original sound – Abang Panda – Abang Panda

Berdasarkan video yang dikongsikan, terdapat netizen yang beranggapan pesanan tersebut dibuat berikutan pelanggan tersebut sedang menjalani kuarantin. Arahan untuk terus lari tersebut dimaklumkan bagi mengelakkan rider berkenaan dijangkiti wabak COVID-19.

Selain itu, tidak kurang juga netizen yang terhibur dengan usaha Abang Panda ini yang sanggup meletakkan kamera dan membuat lakonan semula dalam usaha untuk menghasilkan konten. Berikut merupakan respon netizen terhadap video yang dihasilkan Abang Panda ini.

Usaha yang dilakukan Abang Panda ini rata-ratanya mendapat komen positif daripada para netizen yang memuji beliau yang bekerja keras dalam mengikut arahan yang diberikan pelanggan serta masih mampu menghiburkan orang ramai.

Tular pada minggu lalu apabila wanita ini dihadiahkan iPhone 12 Pro Max oleh jirannya selepas kerap menghiburkan jirannya yang kurang sihat dengan alunan muzik menggunakan biola.

Sering Mainkan Muzik Guna Biola Buat Jiran Yang Kurang Sihat, Wanita Ini Dihadiahkan iPhone 12 Pro Max

‘Nasib Baik Waktu Siang, Kalau Tidak Sudah Lari’- Netizen Terkejut Lihat Gadis Jadi Hantu Ke PPV


Ketuk Pintu Kereta Minta Nombor, Taktik Mengorat Lelaki Ini Buat Wanita Rasa Tidak Selamat

Sudah menjadi tanggungjawab orang ramai dalam memastikan setiap individu berasa selamat serta tidak melakukan perkara-perkara yang mampu menggugat ketakutan orang ramai khususnya para wanita dan kanak-kanak.

Terbaharu, tular di TikTok @beachbro27 yang melihatkan seorang lelaki yang dengan selambanya keluar kereta sewaktu lampu isyarat merah lalu mengetuk pintu kereta seorang pemandu wanita bagi meminta nombor telefon.

Tindakan yang didakwa ‘gentle’ tersebut sekaligus mengundang ketakutan para wanita berikutan ditegur oleh individu tidak dikenali sewaktu di lampu isyarat.

Patut la perempuan rasa tak selamat, tengah jalan ketuk tingkap kereta awek mintak number. Eee pic.twitter.com/qsJ4LUuWUO

— MegatMuddasir (@megsfranco) November 23, 2022

Cara lelaki ini meminta nombor telefon pemandu wanita berkenaan yang turut dirakam serta dikongsikan di media sosial walau bagaimanapun telah membuatkan para netizen berpendapat tindakan yang dilakukan adalah tidak sesuai serta membuatkan para netizen berasa seram.

hello pls jangan buat mcmni ya, utk sesetengah org mungkin akan anxiety nak bawak kereta sebab yelah tetiba je ada org ketuk tingkap semata nak mintak no?? 😭 gentleman tak gentleman, ko menakutkan bang https://t.co/Ec7fbQOw9g

— chagiya (@ebahthoughts) November 24, 2022

— KeHakiman (@Akim_mikaaa) November 24, 2022

Berani nya perempuan tu bukak tingkap sampai habis https://t.co/dT93A4HMI5

— khalele 🍀 (@khaleedafarid) November 24, 2022

Sementara itu, terdapat juga netizen yang mempertikai tindakan pemandu wanita tersebut yang telah menurunkan tingkap sehingga habis di mana beliau berpotensi untuk diapa-apakan oleh lelaki berkenaan.

Sehubungan dengan itu, para netizen berharap situasi seperti ini tidak lagi berulang kerana bukan sahaja dianggap tidak ‘gentle’ seperti yang didakwa, malah turut mengundang ketakukan kepada pemandu wanita yang lain.


Ketukan ‘Misteri’ Dilaporkan Hantui Penduduk Di Sabak Bernam

Sejak beberapa hari kebelakangan ini kecoh dikongsikan di media-media sosial dan juga laporan media utama mengenai kejadian ketukan pintu secara misteri di beberapa kampung di Sabak Bernam, Selangor.

Ketukan pintu yang tidak diketahui punca itu pada awalnya difahamkan berlaku di beberapa kampung termasuk Batu 38, Kampung Tengah, dan Kampung Banting bermula jam 11 malam sehingga awal pagi berdasarkan perkongsian-perkongsian yang dibuat di media sosial sebelum ini mengenainya.

Walaupun kejadian berkenaan kedengaran agak mencurigakan pada awalnya, namun tinjauan dan laporan yang dilakukan oleh beberapa akhbar arus perdana seperti Berita Harian dan Harian Metro bersama penduduk di kawasan terlibat mengesahkan kejadian benar-benar berlaku dan bukannya sekadar menjadi buah mulut di media sosial.

Bercerita lanjut mengenai kejadian berkenaan, salah seorang penduduk Kampung Batu 37 dilaporkan mendengar bunyi ketukan dari bahagian dapur rumahnya ‘yang kuat seolah seseorang mahu masuk ke dalam rumah dengan cepat’.

Laporan mengenai kejadian berkenaan juga difahamkan turut diterima Pengerusi Majlis Pengurusan Komuniti Kampung (MPKK) Kampung Batu 37 Darat, Muhammad Nazri Saiman.

Tambah mengejutkan, beliau juga berkongsi kepada Berita Harian bahawa beliau juga turut melalui pengalaman hampir sama seperti separuh lagi penduduk kampung yang pintu rumahnya diketuk secara misteri.

Menguatkan lagi dakwaan mengenai kejadian tersebut, seorang penduduk dari kampung berlainan, Kampung Tengah juga mengakui turut melalui kejadian sama di rumahnya baru-baru ini.

“Mulanya saya ingatkan dua anak saudara pulang dari kerja. Namun, sangkaan itu meleset apabila tiada siapa di luar rumah sewaktu saya menjenguk menerusi tingkap,” jelasnya.

Mula dilaporakan sejak beberapa hari lalu, kejadian berkenaan bagaimanapun dilaporkan masih lagi berlaku dan telah sampai ke Taman Air Manis di Sabak Bernam seperti dilaporkan Sinar Harian.

Sama dengan apa yang dilaporkan berlaku terlebih dahulu, ketukan misteri itu juga difahamkan didengari dari pintu belakang rumah mereka- juga pada waktu malam dan berterusan sehingga 10 minit.

Bagaimanapun, setibanya pasukan rondaan Rondaan Sukarela Cegah Jenayah (RSCJ) di taman berkenaan, mereka kemudiannya mendapati bunyi ketukan yang dikatakan itu sudah tidak lagi kedengaran.

Jadi kepada anda yang masih tertanya-tanya dengan apa sebenarnya yang berlaku di Sabak Bernam seperti sedang tular sekarang, mungkin laporan-laporan ini dapat memberikan penjelasan sedikit sebanyak.

Bagaimanapun, laporan-laporan yang dipetik ini hanyalah berdasarkan tinjauan yang dilakukan bersama penduduk dan tidak menyatakan dengan jelas sama ada terdapat bukti bergambar atau video yang menyokong dakwaan berkenaan.

Baca juga perkongsian daripada kami mengenai perkembangan semasa dalam negara yang lain melalui pautan di bawah.

Seludup PATI Di Pintu Masuk Negara, 27 Anggota Imigresen Kantoi ‘Dibeli’ Dengan Kereta Mewah

Bekalan Petrol Dilaporkan Bercampur Air, 20 Kenderaan Tersadai Selepas Isi Minyak

Daripada RM18 Ke RM27 Dalam Masa Seminggu, Peningkatan Mendadak Harga Bawang Buat Netizen Terkejut


5 Tip Untuk ‘Move On’ Buat Anda Yang Menjaga Jodoh Orang Lain

Saya dan beberapa orang rakan yang lain mempunyai pengalaman ‘menjaga jodoh orang lain’. Proses recovery itu memang agak sukar pada mulanya lagi-lagi mengenangkan janji-janji manis yang pernah ditabur.

Lantaran itulah, akan timbul persoalan-persoalan seperti,

“Don’t you see me?”
“Think what I have done for you.”
“What does she/he have that I don’t?”

Tetapi tetap tiada jawapan. Malah mereka lagi bahagia bersama isteri/suami sedang kita masih tidak mempercayai kenyataan tersebut.

Untuk benar-benar bangkit kembali memerlukan masa, bergantung kepada tahap penerimaan individu. Kata orang, hanya mereka yang pernah mengalami situasi yang sama, tahu akan pedihnya perasaan itu.

Makanya di sini saya gariskan 5 tip (mengikut pengalaman sendiri) bagaimana untuk move on jika anda turut mengalami perkara yang sama.

Jika satu hari anda mendapat berita bekas kekasih/tunang anda akan mendirikan rumah tangga bersama orang lain, berani untuk menghadapi kenyataan tersebut walaupun ia pahit.

Seseorang yang kuat adalah dia yang mampu untuk mengukir senyuman walau dirinya lagi dalam kelukaan. Jika anda cuba melarikan diri dari kenyataan, sampai bila-bila pun anda tidak akan mampu untuk menerima kenyataan.

Pada fasa awal recovery, anda mungkin akan banyak menangis, it’s okay. Menangis membebaskan kesedihan yang tersimpan dalam hati.

Kesedihan yang tidak terluah mungkin akan mengundang gejala lain seperti kemurungan.

Menangislah semampu anda tetapi ingat jangan terlalu lama menangisi dia yang telah pergi, kelak keceriaan di wajah turut sama pudar.

Menangislah dan luahkan kepada Pencipta kerna Dia lebih mengetahui sedang kita tidak mengetahui apa-apa. Hidup ini tetap perlu diteruskan.

Dalam karya Tenggelamnya Kapal Van Der Wijck, hasil garapan Allahyarham Hamka memperlihatkan bagaimana watak Zainuddin yang memilih untuk bangkit dari kekecewaan setelah kekasihnya Hayati menikahi orang lain.

Kisah cinta mereka terhalang dek perbezaan suku dan darjat. Pada waktu itu, Bang Mulut, sahabat kepada Zainuddin lah yang tidak putus-putus memberi dorongan dan kata semangat serta mencarikan peluang untuknya meneruskan bakat yang terpendam.

Hasilnya, Zainuddin dikenali sebagai penulis terkenal di seantero Surabaya.

Watak seperti Bang Mulut lah yang perlu kita cari di dunia realiti kerna dia memainkan peranan penting dalam proses penyembuhan jiwa yang terluka. Kerana kata-kata sahabat yang lahir dari hati, akan masuk ke hati.

Antara ungkapan terkenal karya tersebut,

“Cinta itu bukan melemahkan hati,
Bukan membawa putus asa,
Bukan menimbulkan tangis dan sedu sedan,
Tetapi cinta menghidupkan pengharapan,
Menguatkan hati dalam perjuangan,
Menempuh onak dan duri penghidupan.”

Ayuh selalu bersama orang-orang yang positif!

“Melepaskanmu
Bukan mudah bagiku untuk melalui semua ini
Pabila kenangan kita mengusik jiwa dan hati
Kala malam tidurku tak lena mengenangkanmu…”
(Lagu Terakhir, Suffian Suhaimi)

Pernah dengar lagu di atas? Pada fasa ini, elakkan diri untuk bersendirian. Hal ini kerana apabila anda bersendirian, kebarangkalian untuk anda mendengar lagu seperti di atas adalah tinggi.

Individu tersebut jiwanya menjadi cepat rapuh serta mudah untuk mendengar bisikan-bisikan yang tidak sepatutnya.

Luangkan masa melakukan hobi yang anda suka seperti mendaki, beriadah, membaca atau menyertai kelas-kelas agama agar masa senggang anda sentiasa terisi dengan kebaikan.

Apabila kita mendoakan yang baik-baik buat si dia, malaikat juga akan mendoakan perkara yang sama buat kita. Mendoakan orang lain tanpa pengetahuannya adalah sikap terpuji.

Walau mungkin ada yang berkata untuk apa didoakan dia yang pernah mengecewakan?

Ketahuilah hati akan berasa lebih tenang tatkala melepaskan sesuatu yang bukan milik kita.

Letakkan keyakinan bahawa setiap yang melangkah pergi akan digantikan dengan seseorang yang lebih baik untuk urusan di dunia jua akhirat sana.

Cinta yang berlebihan kepada manusia bakal mengundang kesakitan manakala cinta kepada Pencipta tidak pernah menghampakan.

…..”Ya Allah kepada-Mu aku pasrah, kepada-Mu aku bertawakal,kepada-Mu aku beriman, kepada-Mu aku kembali (bertaubat), dengan pertolongan-Mu aku berdebat (kepada orang-orang kafir), kepada-Mu(dan dengan ajaran-Mu) aku menjatuhkan hukum.

Oleh kerana itu, ampunilah dosaku yang telah lalu dan akan datang. Engkaulah yang mendahulukan dan mengakhirkan tiada Tuhan yang hak disembah kecuali Engkau, Engkau adalah Tuhanku, tiada ada Tuhan yang hak disembah kecuali Engkau.” (HR Bukhari 1145, Muslim 758, Abu Daud 1315)

Tuntasnya, hidup ini singkat. Jika terlalu banyak masa digunakan untuk mengenangkan perkara yang lepas, kita tidak akan nampak peluang lain yang terbentang luas.

Hargai mereka yang sentiasa bersamamu saat susah dan senang. Setiap yang berlaku punya hikmah dan hikmah itu hanya akan dirasai oleh seseorang yang redha.


Keturunan Ke-7 Mahsuri Pulang Ke Langkawi, Kecantikannya Jadi Bualan Ramai

Kita sering dengar mengenai kisah lagenda Mahsuri yang menjadi asas kepada sejarah tanah Langkawi, Kedah.

Terbaharu, kehadiran waris ketujuh mahsuri telah menarik perhatian orang ramai, terutamanya kecantikan beliau.

Wan Aishah Wan Nawawi, berusia 37 hadir ke Kedah untuk menghadiri Pertandingan Pakaian Klasik sempena Hari Mahsuri, lapor Harian Metro.

“Setiap kali saya datang ke Langkawi, tempat pertama yang saya akan lawati adalah Makam Mahsuri. Saya berasa seperti pulang ke rumah setiap kali ke Makam Mahsuri,”

Melihat kepada komen-komen di bahagian TikTok Utusan Malaysia, kebanyakan netizen memuji kencantikan rupa paras mahsuri.

Sebahagian pula tidak menyangka bahawa cerita mahsuri itu benar dan bukannya dogeng.

Wan Aishah, waris ketujuh Mahsuri kembali ke Langkawi #mmtv #viralnewsmalaysia #mediamulia

♬ original sound – Utusan Malaysia – Utusan Malaysia

Untuk rekod, Wan Aishah dikatakan menamatkan sumpah tujuh keturunan Mahsuri ke atas pulau tersebut selepas dibunuh angkara fitnah.

Pulau legenda itu juga mendapat status pulau bebas cukai setahun selepas Wan Aishah dilahirkan pada 1986.

Sementara itu, Nasaruddin turut menyatakan kehadiran waris Mahsuri ke program itu dapat membantu merancakkan lagi industri pelancongan di situ.


Vending machine wujud sejak tahun 1615 dengan membekalkan tabacco dengan menggunakan duit syiling oleh Hero of Alexandaria di England. Dari permulaan hingga kini, vending machine telah mengalami pelbagai evolusi dek penangan teknologi yang sentiasa berkembang.

Vending machine yang biasa kita lihat dan guna di Malaysia ialah vending machine yang membekalkan minuman dalam bentuk tin atau kotak. Manakala di tempat lain, vending machine telah digunakan untuk membekalkan rokok, tiket loteri, minyak wangi, produk pengguna dan juga emas dan permata. Ia beroperasi dengan menerima mata wang atau kad kredit.

Unik 15 Vending Machine Berteknologi Tinggi Yang Mungkin Belum Ada Di Malaysia Lagi.

4) INSTYMEDS – US & Canada
– Dispense prescription drugs

11) OREO’S TRENDING VENDING MACHINE
– Custom Oreo cookies

Apakah vending machine yang hi-tech atau pelik yang pernah anda jumpa? Kongsikan dengan kami ya!


Keunikan Ladang Alam Warisan, Resort Percutian Sambil Dekati Alam Dan Tradisi

Nota Editor: Pendedahan tentang Resort Alam Warisan yang unik ini telah dipaparkan di Facebook Page Seremban-Pilah-Bahau VIRAL. Kami kongsikan semula di sini khas untuk anda yang sedang mencari lokasi percutian di dalam Malaysia.

Mungkinkah ini antara lokasi percutian idaman anda bersama keluarga?

KALAU DITANYA APA YANG BEST DI KOLO PILAH? KATAKAN SAJA ” LADANG ALAM WARISAN”

Satu tarikan pelancong telah dibina di Kg Tangah, Tanjung Ipoh dan telah di namakan dengan Ladang Warisan Alam.

Anda bayangkan bila masuk sahaja ke ladang ini, bukan ladang yang anda akan lihat, sebaliknya ialah satu perkampungan Melayu yang unik dengan seni binaan rumah kayu lama.

Warga Kuala Pilah seharusnya berbangga dengan Ladang Alam Warisan ini yang menjadi tarikan pelancong selain Istana Lama Seri Menanti.

Pelbagai aktiviti yang anda boleh lakukan. Petang-petang nak bawa keluarga ke sini pun boleh.

Di sini anda boleh merasai suasana perkampungan melayu. Ada rumah Melayu lama. Jangan terkejut, ladang ini adalah homestay dan anda boleh sewa rumah itu untuk merasai suasana kampung Melayu.

Lisa Surihani dan Yusri pun pernah menyewa di sini.

Berpakaian seperti pahlawan Melayu, dengan bertanjak dan bersampin.

Anda juga boleh belajar memanah di sini. Memanahkan Sunnah Nabi. Bukan kahwin 4 sahaja sunnah ye. Hehe.

Anda boleh merasai menaiki kuda dan memberi haiwan makan. Antara haiwan yang ada disini ialah rusa, itik, kambing, burung unta dan lembu.

Anda juga boleh melakukan aktiviti perkhemahan, kem motivasi dan juga hari keluarga. Pelbagai lagi aktiviti menarik juga boleh anda lakukan di sini.

Inilah masanya untuk ibu bapa bawa anak-anak mendalami apa itu Melayu sebenarnya.

Tidak perlu pergi jauh-jauh utk bercuti dan beriadah kini depan mata anda semuanya ada

Alamat penuh: Ladang Alam Warisan, Jalan Masjid, Kampung Tengah, Tanjung Ipoh, Seri Menanti, 72000 Kuala Pilah, Negeri Sembilan.

Tel: 012-3460709, 013-7471647. Anda juga boleh ikuti perkembangan terkini tentang Ladang Alam Warisan di Facebook Page mereka.

LOKASI : Lorong masuknya berhadapan dengan Sekolah Kebangsaan Yamtuan Lenggang.

LIKE dan FOLLOW Vocket di Facebook serta Instagram


Keunikan Rasa Asli ‘Grilled Butter Chicken’ Yang Memukau Di The Chicken Rice Shop

Bagi kami, The Chicken Rice Shop merupakan restoran yang menyajikan nasi ayam yang enak dan istimewa kerana menampilkan menu berinspirasikan resipi tradisional Hainan. Adakah anda bersetuju dengan kami?

Bukan sahaja sedap tetapi harganya juga berpatutan. Terbaharu, The Chicken Rice Shop bakal bawakan kembali menu istimewa mereka iaitu ‘Grilled Butter Chicken’ atas permintaan ramai.

Cakap sahaja sudah cukup membuatkan kami terbayang keenakan ayam grill tanpa tulangnya dihidangkan bersama sos mentega yang ditaburi cili padi dan daun kari.

Kami telah mencuba Grilled Butter Chicken ini di cawangan Paradigm Mall dan apa yang kami boleh katakan adalah anda tidak akan muak dengan hidangan ini. Boleh dikatakan bahawa gabungan rasa mentega dan cili padi cukup sempurna dan pasti membuatkan anda terliur.

Rugi jika anda menikmati hidangan ini tanpa mencuba minuman baru daripada The Chicken Rice Shop iaitu Tropical Layer Tea. Rasa teh ini manis dan sedikit berkarbonat kerana ia merupakan campuran air berkarbonat, teh, gula merah dan juga buah-buahan. Kombinasi rasa minuman ini akan membuatkan anda rasa sedang bercuti di tepi pantai.

Grilled Butter Chicken ini akan menemui anda pada waktu terhad iaitu pada bulan November 2019 hingga bulan Januari 2020. Kami teruja untuk mencuba hidangan ini dan pastikan anda mencuba hidangan ini kerana jika terlepas pada kali ini, anda perlu menanti ia kembali semula.

Rap, Makan, Tido, Repeat. Senang je. #LekLuMakanDulu #GrilledButterChicken #TheChickenRiceShop #TCRS

A post shared by  Altimet (@altimet) on Nov 23, 2019 at 4:00am PST

Untuk maklumat lanjut atau ingin ketahui akan promosi lain, anda boleh layari laman sesawang ini. Jangan lupa temujanji kita di The Chicken Rice Shop untuk cuba hidangan ini.

Di Malaysia, nasi lemak merupakan makanan kegemaran rakyat Malaysia. Tahukah anda bahawa nasi lemak pernah tersenarai antara 100 makanan tradisional terbaik dunia?

Nasi Lemak Tersenarai Antara 100 Makanan Tradisional Terbaik Dunia

YouTuber Dari Greece Sanggup Terbang 9,600KM Ke Malaysia Kerana Rindukan Nasi Lemak

Nasi Lemak Tersedap Malaysia Buat Netizen Bertikam Lidah


Keunikan Rasa ‘Pedas Kebas’ Yang Sedap Di Mala Mala

Anda peminat tegar makanan pedas? Sudah bosan dengan pedas Samyang dan mencari port baharu untuk makanan pedas yang sedap? Anda perlu ke Melawati Mall (LG-03) atau IOI City Mall Putrajaya (L2-14 2nd Floor)  untuk mencuba masakan di Mala Mala.

Kepedasan ‘mala’ ini pada awalnya menjadi kegilaan ramai di Singapura tetapi malangnya anda tidak boleh merasainya kerana terdapat bahan masakannya yang tidak halal. Berbeza dengan di Mala Mala, ianya sesuai untuk semua bangsa dan peringkat umur kerana bahan masakan di sini adalah daripada pembekal makanan halal. Jadi anda tidak perlu risau untuk makan di sini.

‘Ma la’ adalah terma yang mempunyai maksud numbling spice (pedas kebas) di mana ianya merujuk kepada sos pedas yang digunakan untuk memasak hidangan di sini. Mala Mala menggunakan ‘Sichuan peppercorns‘, sejenis lada hitam yang khas yang diimport dari China untuk rasa pedas masakan di sini. Jadi pedasnya pastilah lain macam!

Kaedah memesan makanan di sini adalah secara self service di mana anda perlu penuhkan mangkuk anda dengan sayur atau daging. Apa yang terdapat dalam kategori sayur adalah sayur segar, telur, tofu telur dan banyak lagi. Manakala kategori daging pula adalah ayam, daging, kambing, ikan sotong dan udang. Anda boleh rujuk gambar di bawah.

Setiap item yang anda ambil akan ditimbang terlebih dahulu sebelum dimasak. Harga untuk bahan dalam kategori sayur adalah RM3.99 (100g) manakala RM5.99 (100g) untuk daging. Kalau ramai, ambillah lebih. Jika anda makan seorang, ambillah portion untuk seorang.

Selepas sudah memilih ingredients anda, ada 4 level kepedasan yang boleh dipilih di Mala Mala iaitu ‘Rempah Je’, ‘Pedas Sikit’, ‘Pedas Sangat’ dan ‘Pedas Gila’. Adik di kaunter nasihatkan kami kalau tidak tahan pedas, boleh ambil cuba Pedas Sikit yang merupakan entry level  untuk makanan pedas (kepedasan tom yam biasa). Pedas Sangat pula adalah sekitar Samyang Noodle dan paling pedas adalah Pedas Gila untuk anda yang sukakan cabaran.

Rekod di sini adalah ada pelanggan yang mintak double Pedas Gila dan mereka berjaya habiskan! Bestnya di Mala Mala adalah anda boleh request rasa makanan anda. Permintaan itu boleh dibuat ketika anda buat bayaran dan akan dimasak oleh tukang masak bertugas. Untuk sesi ini, kami pilih dua masakan ‘Rempah Je’ dan ‘Pedas Sangat’.

Keistimewaan makan di Mala Mala adalah setiap masakan adalah made to order. Jadi setiap makanan yang anda akan terima pastinya dalam keadaan fresh dan dalam keadaan panas-panas. Malah, setiap bahan anda juga dimasak secara berasingan kerana ada bahan yang memerlukan masakan yang lebih lama dan ada yang hanya memerlukan masakan yang sekejap.

Jadi, setiap bahan akan disusun terlebih dahulu mengikut waktu masa masakan sebelum semuanya dimasak sekali untuk menyiapkan hidangan anda.

Apabila siap makanan kami, bau Sichuan peppercorns memang naik dan terus buat kami terliur. Jadi apa rasa makanan ini? Pengurus Mala Mala sarankan kami untuk mencuba masakan Rempah Je dahulu sebelum pergi ke Pedas Sangat. Memang ya, walaupun tanpa sebarang pedas, masakan di sini memang superb!

Jika anda bawa anak-anak kecil, mereka pasti sukakan versi Rempah Je ini. Rasa setiap bahan yang kami ambil (udang,ikan,sotong daging dan lain-lain) dapat dirasa dalam setiap suapan. Memang amazing.

Jadi tiba masa untuk cuba Pedas Sangat pula. Dan memang. Pedasnya memang power. Rasa pedasnya juga lain macam kerana pedas ini datang daripada Sichuan peppercorns dan bukannya cili yang biasa kita makan di sini. Memang sesuatu yang berbeza tetapi sangat sedap. Pada kami, benar ini memang sama level pedas Samyang Noodles. Jika kami mahu enjoy the moment, kami mungkin akan pilih kepedasan Pedas Sikit bila makan di sini di masa akan datang. Tidaklah kami makan bersulam air seperti ketika makan level Pedas Sangat.

Menurut pengurus di Mala Mala ini, disebabkan rasa pedas di sini yang berbeza, ada yang sudah ‘ketagih’ dan mereka sudah ada regular customer yang makan di sini hampir setiap bulan. Malah, ada yang sanggup BungkusIt sampai ke Damansara kerana Mala Mala ketika ini cuma mempunyai cawangan di Melawati Mall dan IOI Mall Putrajaya sahaja.

Disebabkan kedudukan Melawati Mall yang berhampiran Universiti Islam Antarabangsa (UIA), pelanggan mereka juga banyak dari Sichuan, China sendiri. Mereka juga memberi komen di Mala Mala, masakannya adalah paling hampir dengan makanan masakan orang Sichuan sendiri dan bila makan di sini, mereka rasa seperti berada di ‘rumah’. Jadi kalau orang Sichuan sendiri kata sedap, mestilah ianya sedap.

Anda boleh makan lauk yang dimasak dengan nasi yang dijual pada harga RM2.50. Mereka menggunakan ‘beras Jepun’ untuk nasi kerana ianya lebih lembut dan blend dengan lebih baik dengan lauk anda.

Buat peminat makanan pedas, ini adalah restoran yang anda perlu pergi. Memang kami puas hati dan sekiranya kami ke Melawati Mall atau IOI Mall Putrajaya, kami pasti akan singgah ke sini. Sampai ke hari ini teringat pedas dia. Rasanya kami pun sudah ‘gian’ dengan Mala Mala.

P/S: Kenapa ‘pedas kebas’? Sebabnya bila anda makan level Pedas Gila, atau anda memang tak tahan pedas, mungkin mulut anda akan pijar sedikit. Tetapi memang puas hati sedap pedasnya.


Keuntungan Astro Akan Terus Meningkat Jika Penjualan Android Box Diharamkan

Awal bulan ini Singapura telah mengeluarkan satu kenyataan untuk mengharamkan Android Box atau Android TV di negara tersebut. Pengharaman ini dilakukan berikutan dengan cadangan pemindaan Akta Hak Cipta selepas satu kajian selama 3 tahun melibatkan penduduk tempatan.

Larangan jualan Android Box di negara tersebut dipercayai untuk mengelakkan pengguna mempunyai akses untuk menonton hiburan tanpa batas dan melindungi Hak Cipta sesebuah karya. Jika larangan ini akan mula berkuatkuasa, keuntungan syarikat TV satelit Astro Malaysia Holdings Berhad dijangka bakal mencatat pulangan tahunan yang lebih tinggi.

Hal ini disebabkan kesemua bahan tayangan milik Astro mematuhi Akta Hak Cipta dan tidak akan ada sebarang masalah jika penduduk di negara tersebut untuk melanggan perkhidmatan ini sekiranya cadangan pemindaan Akta Hak Cipta Singapura telah diluluskan nanti.

Maybank Investment Bank (IB) turut mengeluarkan analisis ringkas mengenai situasi ini. Pihak Maybank Investment percaya jika peraturan yang sama dikenakan di Malaysia, sudah pasti perkara ini akan memberikan kelebihan yang besar kepada pihak Astro.


Keuntungan Astro Dilaporkan Susut RM307.72 Juta

Astro Malaysia Holdings Bhd dicatatkan memperolehi keuntungan bersih bagi tahun berakhir 31 Januari 2019 sebanyak RM462.92 juta. Hal ini jelas sekali menunjukkan syarikat tersebut mengalami kesusutan daripada jumlah keuntungan bersih sebelum ini yang dicatatkan sejumlah RM770.64 juta bagi kewangan tahun 2018.

Salah satu faktor penurunan jumlah bersih keuntungan bagi syarikat tersebut disebabkan oleh penurunan dalam langganan dan hasil pengiklanan. Meskipun syarikat mengalami penurunan yang banyak, ianya juga tetap sudah di seimbangkan oleh peningkatan dalam jualan barang-barang dan pendapatan perlesenan.

Para pengguna lebih gemar membuat pembelian melalui pakej yang lebih murah berbanding pakej yang lebih mahal dan berbaloi. Dengan tindakan yang dilakukan oleh pengguna tersebut, syarikat itu akan sentiasa mengalami pengurangan dari segi hasil langganan yang boleh diperolehi untuk setahun. Manakala, dari segi pengiklanan pula, ianya dipengaruhi oleh kelembapan dalam pasaran pengiklanan.

Oleh itu, pihak Astro dalam usaha untuk mengukuhkan nilai pelanggan mereka dengan memperkenalkan kepada pelanggan pakej jalur lebar, tontonan yang lancar merentasi semua skrin, perkhidmatan yang lebih baik dan menjalinkan hubungan yang lebih akrab bersama pelanggan.


Keuntungan Astro Jatuh Sebanyak 93%

Nampaknya syarikat penawaran penyiaran berbayar, Astro telah mengalami kejatuhan keuntungan yang tinggi sebanyak 93% menurut laporan kewangan suku tahun kedua.

Difahamkan keuntungan Astro mulai jatuh sebaik tamatnya kempen Piala Dunia 2018. Penurunan kadar untung ini turut dikaitkan dengan matawang Ringgit yang sedikit lemah.

Untuk perbandingan, Astro berjaya mencatat jumlah keuntungan sebanyak RM246.3 juta pada suku tahun kedua tahun lalu sebelum jatuh 93% pada tahun ini dengan jumlah keuntungan sebanyak RM16.58 juta sahaja.

Setakat ini, harga saham Astro berada sekitar RM1.58 dengan penurunan sebanyak 8 sen. Pihak Astro juga turut mengesahkan mereka berjaya mendapatkan hak penyiaran eksklusif buat Liga Perdana Inggeris untuk tiga musim lagi sehingga 2021/22.

Pastinya tugas yang sukar buat Astro untuk meningkatkan lagi keuntungan buat syarikat lebih-lebih setelah orang ramai mula beralih kepada media berbayar yang lain.


Keuntungan Bersih Telekom Malaysia Turun 83.52 Peratus

Seperti sudah dijangka syarikat telekomunikasi Telekom Malaysia Bhd (TM) nampaknya gagal memperoleh untung yang tinggi pada tahun 2018 berdasarkan prestasi yang ditawarkan.

Berdasarkan laporan, difahamkan Telekom Malaysia Bhd (TM) sekadar memperoleh keuntungan bersih sebanyak RM153.15 juta pada tahun 2018 berbanding RM929.75 juta pada tahun sebelumnya. Hasil yang diperoleh TM juga turut menurun daripada RM12.08 bilion kepada RM11.82 bilion sahaja.

Menurut TM, untung bersih TM mula menurun pada suku tahun ketiga disebabkan prestasi yang merosot. Pendapatan bagi suku tahun keempat juga turut menunjukkan prestasi yang sama. Selain itu, TM turut mengisytiharkan dividen tunai sebanyak dua sen sesaham yang dijangka diagihkam pada 12 April 2019.

Berdasarkan penurunan kadar untung bersih syarikat telekomunikasi ini, TM optimis untuk menawarkan servis yang lebih baik buat para pengguna dalam menawarkan infrastruktur internet yang lebih baik.


Keuntungan Lamborghini Meningkat Selepas Model Urus Laris Di China

Membeli kereta baharu yang lebih mewah serta serba canggih ketika pandemik mungkin bukan satu masa yang terbaik malah ia berisiko memandangkan keadaan ekonomi di sesetengah negara yang tidak menentu ketika ini.

Namun siapa sangka, di kala pandemik melanda dunia, syarikat automotif terkenal Lamborghini milik Volkswagen Group ini telah berjaya meraih keuntungan jualan yang positif.

“Meskipun harga kereta Lamborghini semuanya mahal, namun melihat pada peningkatan rekod penjualan terkini kami berasa sangat terkejut dan bangga,” kata Ketua Eksekutif Lamborghini, Stephen Winkelmann.

Difahamkan, model kereta Sports Utility Vehicle (SUV) Lamborghini Urus bernilai sekitar $220,000 (~RM1 juta) telah berjaya meraih permintaan yang tinggi terutamanya di pasaran China.

Rata-rata pembeli kereta di China dikatakan lebih meminati model SUV ultra-mewah seperti Rolls-Royce, Bentley dan Lamborghini. 59% daripada jumlah jualan Lamborghini tahun lalu merupakan model Urus.

“Urus telah memberikan kami satu kejayaan dari segi pulangan pelaburan yang menjanakan keuntungan yang tinggi dan untung tersebut boleh dijadikan sebagai modal pusingan bagi kelangsungan Lamborghini pada masa akan datang,” tambah Winkelmann.

Menurutnya lagi, China dijangkakan akan menjadi pasaran kedua terbesar bagi penjualan kereta Lamborghini menggantikan Jerman pada tahun ini. Manakala pasaran Lamborghini di Amerika Syarikat kekal di tangga pertama dengan penjualan sebanyak 2,224 unit kereta pada tahun lalu.

Pada tahun ini, kita semua telah menyaksikan pelbagai syarikat automotif terkemuka di dunia telah pun menghasilkan model kereta elektrik. Namun, Lamborghini tampil berdiam diri dan tiada gambaran perancangan untuk menghasilkan kereta elektrik.

Akan tetapi, Winkelmann dalam satu kenyataannya telah memberikan sedikit bayangan bahawa model kereta elektrik Lamborghini akan dilancarkan pada April tahun ini.

Meskipun orang China berebut untuk membeli kereta Lamborghini, namun pemain bola sepak ini akui menyesal membeli Lamborghini Aventador.

Sergio Aguero Akui Menyesal Beli Lamborghini Aventador Bernilai RM1.98 Juta

Keadaan Sebuah Lamborghini ‘Parking’ Atas Pembahagi Jalan Jadi Perbincangan Netizen

Baru Sahaja Kemalangan Melibatkan Lamborghini, Penyanyi Ini Masih Boleh ‘Joget’ Dalam Hujan


5 Tip Urus Kewangan Buat Graduan Yang Baru Mula Bekerja

Sebagai seorang fresh graduate, mengawal perbelanjaan merupakan satu perkara yang penting dalam kehidupan. Mengawal perbelanjaan dapat membantu menyelesaikan masalah kewangan di masa hadapan.

Di sini saya sertakan beberapa tips di dalam mengawal perbelanjaan.

Membuat anggaran perbelanjaan atau budgeting antara perkara penting dalam menguruskan wang anda.

Setiap bulan, anda perlu membuat anggaran perbelanjaan dalam memastikan duit gaji yang diterima tidak habis begitu saja.

Sebagai contoh, sekiranya anda bergaji RM2,500.00, anda boleh membuat anggaran perbelanjaan seperti dibawah

SEWA RUMAH: RM 250
MAKANAN: RM 500
BIL: RM 100
IBU BAPA: RM 200
PTPTN: RM 200
KERETA: RM 600
SIMPANAN: RM 250
……………………………
JUMLAH: RM2,100.00
……………………………

Dengan melakukan budgeting, anda dapat mengawal aliran wang tunai dari keluar kepada perkara-perkara yang tidak berfaedah dan anda tahu ke mana wang gaji anda yang anda perolehi setiap bulan.

Buat fresh graduate yang baru bekerja, saya sarankan kepada anda untuk menangguhkan pembelian kereta sekurang-kurangnya setahun selepas mendapat kerja bagi membolehkan anda mempunyai simpanan yang cukup.

Selepas anda membeli kereta, anda terpaksa memperuntukkan sejumlah gaji bulanan anda untuk membayar hutang dan juga maintenance kereta seperti minyak kereta, servis, insurance, tol dan juga parking.

Contoh yang saya sebut tidak termasuk kos kecemasan seperti tayar pancit, bateri habis, kemalangan dan sebagainya.

Justeru, saya sarankan agar anda menahan nafsu untuk membeli kereta dahulu dan pastikan anda mempunyai simpanan yang cukup sekiranya berlaku kecemasan.

Sekiranya anda perlu juga memakai kereta untuk memudahkan anda berulang-alik ke tempat kerja, pastikan jumlah kos tidak melebihi dari 30% dari gaji bulanan anda.

Mungkin ini perkara yang paling susah untuk dilakukan kerana memerlukan anda untuk mencatat setiap perbelanjaan harian. Tetapi perkara yang susah ini dapat membantu anda dalam menguruskan wang anda lebih berhemah.

Banyak apps ditawarkan di Playstore atau Appstore secara percuma mahupun berbayar. Saya sendiri menggunakan apps dari budgetbakers.com iaitu WALLET.

Wallet ialah satu apps yang membantu saya mencatatkan perbelanjaan harian saya.

Jadi saya dapat mengawal perbelanjaan harian saya dan sekiranya saya terlebih perbelanjaan, maka saya perlu mengurangkan perbelanjaan pada hari yang lain dalam memastikan saya tidak lari dari bajet yang telah saya buat.

Baca: 5 Cara Jana Pendapatan Sampingan Sebagai Pelajar

Bagi pelajar yang bakal menamatkan pengajian, anda perlu tahu yang anda mempunyai tempoh 6 bulan free-interest untuk PTPTN anda.

Bermaksud, selepas 6 bulan tamat belajar, PTPTN baru mula mengira jumlah ujrah yang perlu dibayar oleh anda setiap bulan. Sebelum 6 bulan, tiada ujrah akan dikenakan terhadap anda.

Saya sarankan kepada anda, gunakan tempoh 6 bulan ini untuk kurang jumlah ujrah yang perlu ditanggung dengan membayar hutang PTPTN anda.

Saya sertakan pengiraan seperti dibawah.

Katakan anda mempunyai hutang sebanyak RM25,000.00.

RM 25,000.00 X 1% = RM250/tahun
Sebulan = RM 20.83 ujrah yang perlu dibayar sebulan.

UJRAH DENGAN BAYARAN BALIK SELEPAS 6 BULAN.

Katakan anda telah membayar sebanyak RM1,500 dari keseluruhan hutang, jadi kiraan ujrah seperti berikut :

RM23,500 X 1% = RM235/ TAHUN
SEBULAN =RM19.58 ujrah sebulan yang perlu dibayar.

Mungkin bagi anda perbezaan sebanyak RM15 setahun nampak sedikit tetapi sekiranya anda mengambil masa 10 tahun untuk langsaikan hutang PTPTN anda, perlu bayar RM150 lebih kepada PTPTN.

Sekiranya anda dapat pekerjaan dalam tempoh 6 bulan pertama tersebut, maka anda boleh menggunakan tips ini untuk kurangkan bajet anda.

Apakah simpanan tidak sengaja? Saya beri nama simpanan tidak sengaja kerana anda tanpa sengaja menyimpan duit anda.

Seperti saya, setiap RM5 yang saya perolehi, saya akan simpan dalam sampul raya. Sampai hujung bulan, saya letakkan kesemua RM5 hasil kumpul ke dalam akaun simpanan.

Secara tidak langsung, ia menambah jumlah simpanan yang saya telah bajet di awal bulan.

Anda boleh melakukan dengan note RM5, RM10, RM20, atau RM50. Percayalah, sekiranya anda membuat tips ini, anda akan dapat sekitar RM100-RM250 sebulan malah mungkin lebih.

Dan sekiranya anda terguna duit simpanan ini, maka anda perlu gantikan 2 kali ganda dari jumlah yang guna.

Secara tidak langsung, ia dapat mendidik anda lebih berdisiplin dalam menguruskan wang anda.

Segala tips yang saya beri ini hasil dari pengalaman saya selama setahun bekerja selepas menamatkan pengajian di universiti.

Ketika kita berhadapan dengan suasana ekonomi yang mencabar, kita perlu urus kewangan kita dengan lebih bijak bagi menjamin masa depan agar tidak terjerumus dalam kancah muflis.

Baca lagi: 5 Tip Menghadapi Tahun 2016 Yang Begitu Mencabar Kewangan Rakyat Malaysia


Keuntungan Petronas Melonjak 91% Sepanjang Tahun 2017

Sekiranya tahun 2015 dan 2016 merupakan tahun yang sukar buat Petronas, lain ceritanya bagi tahun 2017 selepas tahun syarikat petroleum ini berjaya menunjukkan jumlah keuntungan yang positif.

Berdasarkan laporan kewangan yang dikeluarkan, gergasi minyak nasional ini berjaya mengaut keuntungan sebanyak RM45.5 bilion selepas cukai. Jumlah keuntungan yang direkodkan ini merupakan peningkatan sebanyak 91% berbanding tahun sebelumnya.

Mengulas dari segi keuntungan yang berjaya dikutip, Petronas berpendapat kenaikan harga produk serta penyusutan nilai ringgit berbanding dolar Amerika antara yang membantu membantu pendapatan syarikat ini pada tahun lalu.

Selain itu, inisiatif untuk mengurangkan jumlah kos operasi serta perbelanjaan modal juga berjaya menjimatkan syarikat ini sebanyak RM3 bilion berbanding 2016.

Pada tahun ini Petronas mensasarkan untuk membayar jumlah dividen yang lebih tinggi kepada pihak kerajaan selepas dengan sasaran 19 bilion selepas berjaya membayar RM16 bilion pada tahun ini.

Syabas dan tahniah kami ucapkan buat Petronas. Semoga segala usaha dan titik peluh syarikat minyak nasional ini membuahkan hasil.


Keupayaan Unit Bersenjata Udara Malaysia Di Tangga Ke-60 Dunia, ‘Tewas’ Dengan Negara Miskin

Kejadian 16 pesawat penggempur China masuk ke ruang udara Malaysia pada 31 Mei yang lalu menggemparkan seluruh rakyat Malaysia. Kehadiran ‘musuh’ yang tidak diundang dan jejaknya yang tidak dapat dikesan awal oleh pihak Tentera Udara Malaysia (TUDM) pastinya merunsingkan banyak pihak.

Persoalan demi persoalan timbul. Bagaimana 16 pesawat China jenis Ilyushin Il-76 dan pesawat Xian Y-20 mampu masuk ke ruang udara kita? Adakah sistem pertahanan kita diperingkat yang membimbangkan? Atau adakah kita bersedia jika beberapa siri kejadian seperti ini terus berlangsung?

Dalam satu laporan yang dikeluarkan oleh Utusan Malaysia semalam. Difahamkan bahawa tahap kekuatan pasukan bersenjata udara Malaysia kini sudah ketinggalan jauh, malah ‘tewas’ dengan beberapa negara miskin di Asia. Utusan Malaysia yang memetik laporan portal Asian Community semalam menyenaraikan Malaysia di kedudukan ke-26 di benua Asia dan cuma berada di posisi ke-60 di peringkat antarabangsa.

KENYATAAN MEDIA PTU BERKENAAN PENGESANAN PENERBANGAN MENCURIGAKAN 16 BUAH PESAWAT TENTERA UDARA REPUBLIK RAKYAT CHINA/ PEOPLE’S LIBERATION ARMY- AIR FORCE MEMASUKI RUANG UDARA ZON MARITIM MALAYSIA, KOTA KINABALU FLIGHT INFORMATION REGION DAN MENGHAMPIRI RUANG UDARA NASIONAL pic.twitter.com/WvbBoqVLAG

Manakala di peringkat Asia Tenggara, negara kita berada di kedudukan keenam selepas Thailand, Indonesia, Myanmar, Vietnam, Singapura dan Filipina. Kita juga dipintas oleh beberapa negara miskin yang mempunyai kekuatan kelengkapan udara yang lebih baik. Antaranya Afghanistan yang berjaya menduduki tangga ke-16 di peringkat Asia dan ke-37 di peringkat dunia – walaupun sedang bergelut dengan isu Taliban. Tidak ketinggalan pula Bangladesh yang berada di posisi ke-23 di benua Asia dan ke-53 di dunia.

Data yang dikeluarkan ini merujuk kepada laporan Global Firepower yang bertanggungjawab menyenaraikan perbandingan kekuatan ketenteraan di beberapa negara di dunia. Dengan China berada di kedudukan pertama di peringkat Asia dan antarabangsa, diikuti dengan India, Korea Selatan, Jepun, Pakistan, Korea Utara, Arab Saudi, Taiwan dan Thailand. Manakala sepuluh negara lemah lain yang ketinggalan jauh di Asia pula adalah Bhutan, Kyrgizstan, Mongolia, Nepal, Kemboja, Tajikistan, Laos, Lubnan, Turkmenistan dan Sri Lanka.

Terdahulu, The Vocket melaporkan pesawat jenis Ilyushin Il-76 dan Xian Y-20 milik Tentera Udara Republik Rakyat China memasuki ruang udara Kota Kinabalu dan menghampiri ruang udara nasional pada 31 Mei 2021 telah dikesan melalui Radar Pertahanan Udara TUDM daripada Pusat Pertahanan Udara (CRC 2) di Sarawak pada jam 11.53 tengahari. TUDM menambah bahawa pesawat terbabit telah dikesan terbang pada ketinggian di antara 23,000 kaki sehingga 27,000 kaki dengan kelajuan 290 knots melalui ruang udara Singapura sebelum memasuki ruang udara Malaysia.

Press Statement: Ministry of Foreign Affairs will issue a Diplomatic Protest and summon the Ambassador of the People’s Republic of China@HishammuddinH2O @KamarudinJaffar @IkramShahrul @amran_zin @NadzirahO @H2OComms @tudm_rasmi @JPenerangan @bernamadotcom pic.twitter.com/sRQAeHkT5j

— Wisma Putra (@MalaysiaMFA) June 1, 2021

Situasi ini bukan sahaja mendapat perhatian kerajaan Malaysia, malah mendapat perhatian Amerika Syarikat (AS) apabila mereka mengutuk tindakan pesawat-pesawat tentera China terbang di luar perairan pantai Malaysia dan Taiwan dan menganggapnya sebagai satu tindakan yang akan meningkatkan ketegangan di Laut China Selatan. Dalam kenyataan media, Komander tentera AS, Jeneral Kenneth Wilsbach berkata, kejadian pencerobohan zon pertahanan udara akan menjadikan rantau tersebut sebagai tidak stabil.

Keupayaan tentera laut, udara dan darat negara China memang menakutkan beberapa negara kuasa besar yang lain, termasuk AS. Difahamkan bahawa China mempunyai 1,232 pesawat pejuang, 371 pesawat penyerang, 224 untuk pengangkutan, 314 pesawat pelatih, 111 untuk misi khas, 911 helikopter, dan 281 helikopter penyerang. Mereka juga mempunyai hampir 400,000 anggota tentera udara yang bersedia untuk berjuang.

Manakala kedudukan Malaysia yang agak sederhana ini membuatkan negara terdedah kepada beberapa konflik seperti pencerobohan ruang udara yang dianggap rapuh. Untuk rekod, Malaysia hanya mempunyai 147 pesawat termasuk 26 jet gempur, 42 helikopter, 40 kapal terbang latihan, 18 pesawat pengangkut dan 13 jet penyerang.

16 pesawat tempur China ceroboh ruang udara Malaysia, kerajaan hantar nota bantahan. Klik pautan di bawah untuk membaca.

16 Pesawat Tempur China Ceroboh Ruang Udara Malaysia, Kerajaan Hantar Nota Bantahan

Pesawat Pengintip Ujian Israel Didapati Rentas Ruang Udara Malaysia Sebelum Ke Singapura

Dengan Teknologi Canggih, Pesawat Pengintip Israel Ada Kemampuan ‘Ganggu’ Malaysia


Kevin Feige Akui Salah Pilih Pelakon Bagi Watak ‘The Ancient One’ Dalam Doctor Strange

Filem Doctor Strange yang ditayangkan pada tahun 2016 lalu telah berjaya mencuri perhatian para peminat filem MCU Marvel. Malah, jalan cerita filem adiwira ini juga dikatakan amat unik dan tidak cliché sehingga mind blown dibuatnya.

Tambah teruja, segala gambaran kuasa magik yang dipaparkan dalam filem ini begitu hebat sekali, lebih-lebih lagi kuasa milik guru kepada Doctor Strange iaitu The Ancient One yang bebas mengubah struktur bangunan dan muka bumi mengikut apa sahaja kehendaknya.

Walaupun berjaya menghayati watak The Ancient One, namun pengarah Marvel, Kevin Feige dalam satu kenyataan baru-baru ini mengaku bahawa pemilihan Tilda Swinton sebagai pelakon watak tersebut telah mencetuskan isu ‘stereotaip’ terhadap pelakon dari Asia.

“Saya mengaku pemilihan Tilda Swinton telah mencetuskan isu stereotaip yang besar dalam Doctor Strange. Beliau seorang wanita ‘kulit putih’ maka amatlah tidak sesuai peranan beliau sebagai watak The Ancient One dan wanita Asia.

“Apa yang pasti, isu ini tidak akan tercetus sekiranya kami mencipta karakter The Ancient One berdasarkan versi dalam komik iaitu seorang lelaki tua yang asalnya dari Tibet,” luah Kevin dalam program Men’s Health.

Berdasarkan kenyataan Kevin itu, apa yang difahamkan, pihak Marvel sepertinya nampak telah bersikap ‘rasist’ terhadap kemampuan para pelakon dari Asia. Sepatutnya, adalah lebih baik jikalau karakter orang Asia dalam filem Marvel dilakonkan sendiri oleh pelakon dari Asia.

“Jadi perkara ini amatlah sensitif khususnya buat orang Asia. Seharusnya kami perlu memilih salah seorang pelakon Asia yang lebih sesuai untuk memegang watak tersebut,” katanya lagi.

Sebelum ini, Kevin dan pengarah bersama filem Doctor Strange, Scott Derrickson, pernah berbincang dan mahu jalan cerita filem ini dilihat sebagai sesuatu yang tidak cliche. Mereka tidak mahu karakter The Ancient One berperanan sebagai seorang guru lelaki yang tua, berketurunan Asia dan mempunyai ilmu pengetahuan seperti yang biasa diceritakan dalam kebanyakan filem Hollywood dan antarabangsa.

“Kami fikir kami genius dan ingin Doctor Strange lari daripada jalan cerita cliche. Oleh itu, kami tidak mahu The Ancient One dilihat sebagai karakter seorang guru lelaki tua berketurunan Asia yang bijaksana dalam segala hal.

“Lebih baik watak ini diolah menjadi satu karakter yang sesuai dilakon oleh pelakon wanita. Ternyata, kami tersalah pilih pelakonnya lalu tercetus kontroversi rasist,” ujar Kevin lagi.

Lantaran itu, Marvel mula belajar dari kesilapan ini. Mereka juga telah memperbetulkan kesalahan jalan cerita mengenai watak The Mandarin dalam Iron Man 3 dan akan mendedahkan pelakon lelaki Asia, Tony Leung Chiu-wai sebagai Mandarin yang sebenar dalam filem adiwira Asia pertama Marvel, Shang-chi and Legends of the Ten Rings.

Sekadar info, filem sekuel kedua Doctor Strange: Multiverse of Maddness dijangka akan ditayangkan pada 22 Mac 2022 dan pasti kita semua tidak sabar menontonnya.

Quicksilver dilaporkan bakal kembali dalam filem Doctor Strange 2. Ketahui lebih lanjut menerusi klik pada pautan di bawah.

Quicksilver Dilaporkan Bakal Kembali Dalam ‘Doctor Strange 2’

‘Doctor Strange 2’ Bakal Jadi Filem Seram Pertama MCU

Doctor Strange Sudah Beri ‘Spoiler’ Tajuk Avengers 4 Sejak Infinity War Lagi


Kevin Feige Sahkan Khabar Angin Bawa Keanu Reeves Sertai MCU

Nampaknya selepas tularnya berita Avengers: Endgame bakal hadir dengan versi adegan tambahan yang akan ditayangkan di pawagam minggu hadapan, Kevin Feige juga turut menjawab khabar angin Keanu Reeves yang khabarnya akan menyertai Marvel Cinematic Universe (MCU).

Ketika ditanya oleh wakil ComicBook.com sama ada pihak Marvel pernah menghubungi Keanu Reeves untuk mana-mana watak dalam MCU, Feige menjawab ya dan nama Keanu Reeves sentiasa keluar dalam setiap projek baharu atau akan datang Marvel.

“Kami bercakap tentang Reeves dalam hampir setiap filem yang kami hasilkan. Kami sudah hubungi beliau saya tetapi saya tidak tahu bila beliau akan sertai MCU. Jika beliau sertai kami, kami akan fikirkan jalan terbaik untuk beliau muncul dalam MCU,” Feige.

According to Kevin Feige, Marvel Studios is making every effort to eventually bring Keanu Reeves into the MCU. https://t.co/YOzTo7Fz7c pic.twitter.com/kq4o56n9HT

“Ianya perkara yang sama untuk Jake Gyllenhaal. Kami ambil masa untuk mencari watak untuk beliau dan kami rasakan watak Mysterio paling sesuai untuk Jake. Harap perkara ini dapat terjadi pada Keanu di masa akan datang,” tambah Feige.

Nampaknya bukan sahaja Keanu Reeves sudah menambat hati peminat, beliau juga sudah menambat hati pihak Marvel. Yang pasti, lambat atau cepat Keanu Reeves pasti akan menyertai MCU. Pada pandangan anda, watak mana yang paling layak untuk dipegang oleh Keanu Reeves?


Bagaimana Lelaki Ini Tukar Minat Menjadi Bisnes Yang Berjaya

Kevin Poon ialah seorang usahawan muda Hong Kong yang mempunyai beberapa bisnes yang berjaya. Beliau seorang co-founder untuk jenama streetwear CLOT. Beliau juga membuka rangkaian butik JUICE di negara-negara Asia termasuk Kuala Lumpur. Pada tahun 2014, Poon membuka kedai kopi yang diberi nama Elephant Grounds.

Menariknya, bisnes-bisnes Poon bermula dengan minat dan sudah pasti beliau menjumpai formula bagaimana menukarkan minat menjadi satu bisnes yang berjaya.

Kevin Poon didefinasikan sebagai ‘moden entrepreneur’, seseorang yang selalu mencabar kreativiti dan bertungkus lumus mengejar apa saja minat yang bermain di dalam kepala. Semua kejayaan Poon hadir bersama pakej ujian, cabaran dan etika kerja yang tinggi ditambah dengan pengalaman bekerja dalam industri muzik.

Rémy Martin telah memilih beliau sebagai personaliti pertama untuk “Circle of Centaurs” untuk memberikan kata-kata mutiara melalui beberapa siri video dengan setiap video mempunyai cabaran kreatifnya tersendiri. Tonton siri video Kevin Poon di bawah dan anda mungkin mendapat inspirasi untuk menjadikan bakat kreatif anda sebagai kenderaan kejayaan anda.

Dalam video satu, Poon berkongsi pandangan tentang keberanian untuk mencuba sesuatu, untuk tidak mengikut default perjalanan yang telah diaturkan sejak kecil dan berani untuk melakukan kesilapan.

Kita dapat belajar bagaimana sesebuah muzik itu kadang-kadang penting untuk membuatkan kita sentiasa terinspirasi dan memberikan kita idea-idea segar.

Dalam segmen ini, Poon bercakap tentang bagaimana untuk mencari kumpulan orang yang berkongsi minat dan citarasa yang sama. Berhubung dengan orang lain merupakan satu kemahiran.

Dalam bahagian ke-4, Poon bercakap tentang menguruskan orang. Beliau mengamalkan ‘natural progression’ dan ‘pengurusan tanpa pengurusan’. Beliau juga seorang yang suka menolong orang lain. Namun beliau berpesan untuk kita tahu had keupayaan kita dan bila untuk meminta tolong daripada orang lain.

Penutup siri video ini, Poon memperkenalkan projek terbarunya iaitu TOPFIT, sebuah hub untuk penduduk-penduduk tempatan yang bercita-cita untuk mendapatkan kesihatan dan kehidupan yang baik. Beliau juga menegaskan, apabila kita sudah memilih untuk melakukan bisnes, kita perlu melakukannya bersungguh-sungguh bukan mengharapkan bulan jatuh ke riba. Dan selagi kita melakukan perkara-perkara baik, peluang untuk orang mengetahui projek kita tetap ada.

LIKE dan FOLLOW Vocket di Facebook serta Instagram


Kevin Smith Dedah ‘Ending’ Kejam Filem Joker Sepatutnya Berakhir Dengan Kematian Bruce Wayne

Kevin Smith mengakui bahawa wujud satu kesimpulan yang mengejutkan kepada filem Joker lakonan Joaquin Phoenix, lapor media antarabangsa.

Di bawah arahan Todd Phillips, realiti yang dihidangkan kepada penonton adalah Arthur Fleck berada di hospital psikiatri dengan adegan yang menunjukkan beliau membunuh ahli terapi.

Smith mendedahkan bahawa terdapat beberapa alternatif kesimpulan adegan akhir filem Joker yang didapati daripada sumber terdekat filem tersebut.

Antaranya adalah membawa penonton ke masa lalu dengan adegan pembunuhan Thomas dan Martha Wayne di lorong tersebut dan memaparkan bahawa ia sebenarnya Joker yang membunuh mereka.

Malah lebih mengejutkan adalah Joker kemudiannya akan menembak Bruce Wayne – bakal menjadi menjadi Batman pada masa mendatang.

“Awalnya, yang berakhir di hospital itu berbeza,” kata Smith. “Dia [Joker] berada di hospital dan dia ketawa, ketawa, dan dia berkata, ‘saya hanya memikirkan sesuatu yang lucu.’

“Apa yang sepatutnya berlaku adalah adegan akhir sewaktu kematian Thomas dan Martha Wayne dan selepas dia [Joker] membunuh Thomas dan Martha Wayne serta anak lelaki itu menjerit dan menangis lalu dia berpaling, mengangkat bahu, dan menembak anak itu. Kredit.” Katanya.

Joker terbukti cukup kontroversial di kalangan penonton dan pengkritik filem antarabangsa.

Walau bagaimanapun, ia telah menerima beberapa pencalonan di 2020 Golden Globes, termasuk Best Motion Picture, Pelakon Terbaik (Phoenix), dan Pengarah Terbaik (Phillips).

Sebelum ini kami pernah dedahkan bagaimana nasib teman wanita ‘imaginasi’ Joker. Klik pautan di bawah untuk membaca.

Skrip Asal Filem Joker Dedahkan Nasib Sebenar Sophie, Teman Wanita ‘Imaginasi’ Joker


Kevin Tan Buktikan Ultras Malaya Bukan Milik Melayu Sahaja

Kevin Tan adalah antara komrad yang menyertai Ultras Malaya dan sentiasa menyokong pasukan Harimau Malaya. Dia membuktikan Ultras Malaya bukan disertai oleh orang Melayu sahaja, ia adalah milik seluruh rakyat Malaysia tanpa mengira bangsa, bahasa dan agama.

Ikuti perkongsian Kevin Tan mengenai bola sepak negara dan Ultras Malaya. Artikel ini dipetik dari The Malay Mail Online, terbitan 14 Disember 2014

1. Sokong dengan bangga sebagai rakyat Malaysia

Apabila anda fikir diri anda adalah Cina, Melayu atau India, bola sepak ini bukan untuk anda. Anda mesti fikirkan Malaysia. Ini negara saya, disinilah kita akan memberi sokongan sepenuhnya apabila pasukan negara bermain di padang. Berdiri dengan bangga. Tidak pernah ada orang bertanya kepada saya kenapa lelaki Cina ini berdiri di antara mereka (Ultras Malaya). Mereka tidak melihat saya dengan pandangan yang berbeza. Jadi mengapa perlu rasa awkward apabila berdiri disebelah mereka. Kita ada di sana (stadium) untuk Malaysia tanpa mempersoalkan bangsa, bahasa atau agama. Kita perlu lihat lebih jauh berbanding warna kulit kita sahaja.

2. Bersatu di bawah satu bendera yang sama, “Brotherhood of Malaysia”

Saya menyertai Ultras Panthers dari Pulang Pinang, tempat kelahiran saya yang tidak akan pernah hilang di hati ini. Kita berdiri teguh dengan bahu ke bahu bersama satu sasaran dan satu tujuan yang sama iaitu memberi sokongan sepenuhnya kepada negeri dan negara kita. Disitulah persaingan (antara negeri) kita berakhir selepas 90 minit masa perlawanan. Tak perlu kisah dari negeri mana kita datang, kerana hal yang lebih utama ialah kita bersatu di bawah satu bendera yang sama, “Brotherhood of Malaysia”. Semangat inilah yang saya nampak pada ahli-ahli Ultras, sekaligus mendorong saya mahu menjadi salah seorang dari mereka.

3. Berdiri teguh hingga ke tiupan wisel terakhir

Saya telah melihat ramai penyokong yang meninggalkan stadium apabila pasukan mereka kalah tetapi Ultras sentiasa berdiri teguh sama ada hujan atau panas, terus beri sokongan kepada pemain dan tidak berputus asa sehinggalah ke tiupan wisel terakhir. Cita-cita kita adalah sama iaitu mengangkat moral pemain-pemain bola sepak. Maka, Ultras melakukan kelainan, kita sentiasa ada bersama mereka (pemain-pemain bola sepak). Itulah yang membuatkan saya mahu menyertai Ultras. Kita adalah orang ke-12 di dalam padang bola sepak.

4. Bola sepak dan politik bukan gelanggang yang sama

Tapi sayang, kita terpalit dengan beberapa kontroversi gara-gara politik dan agama tapi itu tidak akan menjadi sebab untuk kita berhenti dari terus menyokong pasukan negara. Kita perlu meletakkan itu semua di belakang kita kerana bola sepak bukan politik. Anda tidak lihat penyokong-penyokong Barisan Nasional, PAS, DAP, PKR duduk berasingan di dalam stadium bukan? Bawalah kembali detik-detik kegemilangan bola sepak Malaysia, maka semua orang Malaysia akan keluar dan memberi sokongan kepada pasukan negara semula.

5. Berfikirlah sebagai orang Malaysia, bukan mengikut bangsa

Bola sepak memiliki kuasa untuk menyatukan orang yang berbeza budaya, bangsa, agama atau bahasa. Maka, kita berharap satu hari nanti, semua orang akan membawa anak-anak mereka ke stadium dan menikmati perlawanan bola sepak ini. Letak ketepi segala perbezaan, ideologi dan sokonglah bola sepak tempatan kita. Ini tidak mudah dilakukan tetapi ianya adalah possible sekiranya semua orang berfikir sebagai orang Malaysia, berbanding Cina, Melayu atau India.

6. Politik dan sukan adalah kombinasi yang sangat bahaya

Saya tidak fikir bola sepak patut dibincangkan di dalam arena yang sama seperti politik. Politik patut dijauhkan dari sukan ini. Tidak patut digunakan bola sepak ini sebagai satu agenda politik. Perlawanan bola sepak ini begitu cantik untuk dicemari dan saya berharap kita boleh mengekalkannya begini. Politik dan sukan adalah kombinasi yang sangat bahaya.

7. Orang Malaysia lebih patriotik tentang bola sepak

Jika kita bercakap tentang bola, maka, saya patut kata orang Malaysia (berbanding orang Singapura) lebih bersifat patriotik. Bayangkan 1,500 Ultras mampu menggelamkan 48,000 penyokong Singapura. Kita lebih tersusun dan dikoreograf. Tetapi Ultras tidak dilahirkan dalam 1 malam, kita perlukan passion, dedikasi dan pengorbanan untuk merealitikannya. Tapi Singapura memang suka bola sepak mereka. Saya lihat perlawanan bola sepak seperti family outing bagi mereka, lebih bercampur pelbagai bangsa juga.

8. Detik kecintaan pada negara terserlah

Ketika memakai skaf dan warna kebangsaan atau t-shirt Ultras, apa perasaan anda? Rasa sangat bangga. Ini adalah detik rasa kecintaan kepada orang kita sendiri yang menjadi keutamaan. Saya percaya bahawa setiap dari kita, tanpa mengira apa umur kita, latar belakang kita atau kisah kehidupan seharian kita, kita pasti ada sesuatu untuk disumbangkan kepada negara ini. Saya mahu semua orang Malaysia berasa begini. Cinta tiada batasan apabila mencintai negara kita.

9. Rasailah aura kebangkitan sokongan di stadium

Perasaan yang anda rasai apabila bersorak untuk pasukan negara. Jika anda mendengar suara anda sendiri, anda tidak akan ragu-ragu untuk menyampaikan kata-kata sokongan yang mahu disampaikan kepada semua pemain bola sepak. Berlawan hingga ke akhir, “Darah & Maruah demi Malaysia”. Rentak pukulan gendang dan suara-suara rakyat akan mendesak pemain-pemain. Anda akan merasai aura ini di stadium. Seperti kata Ultras, anda tidak akan pernah tahu jika anda bukan salah seorang daripada kami.

10. Bola sepak untuk semua rakyat Malaysia, satu kebanggaan

Lebih ramai orang Cina dan India menyertai Ultras. Ya, tanpa sebarang keraguan. Suka melihat ini suatu hari nanti. Kita akan tidak pedulikan soal warna atau bahasa. Kita semua adalah rakyat Malaysia. Tidak ada sekatan untuk menyertai Ultras, tiada keahlian, tiada langganan bulanan. Hanya sepasang kasut, selendang dan paling penting, suara dan kebanggaan anda.


KFC Buka Cawangan ‘Makan Sampai Kenyang’ Di Jepun

Sebut sahaja KFC pasti anda sudah terbayang keenakan rasa ayam gorengnya dan pelbagai lagi menu. Bagaimana jika kami katakan bahawa anda boleh makan ayam goreng KFC tanpa henti?

Menariknya, KFC Jepun tampil dengan kelainan hadir dengan konsep bufet dan anda boleh menikmati lebih daripada 50 menu yang berbeza selain ayam gorengnya. Apa yang kami boleh katakan adalah ini merupakan satu idea yang ‘fresh’ dari KFC.

Untuk pengetahuan anda, restoran KFC yang berkonsepkan bufet ini baru sahaja dibuka pada 13 November 2019 dan terletak di Minami Machida Grandberry Park, Tokyo.

Sudah namanya bufet, pasti harga yang dikenakan juga berbeza pada waktu berbeza. Bagi waktu tengahari iaitu pada jam 11 pagi hingga 5 petang, harga yang ditawarkan untuk dewasa adalah 1,980 yen (~RM76), manakala untuk pelajar sekolah rendah adalah 980 yen (~RM38) dan kanak-kanak pula 480 yen (~RM19).

Pada waktu makan malam iaitu bermula dari jam 5 petang hingga 10 malam, harga yang ditawarkan untuk dewasa adalah 2,580 yen (~RM98), manakala untuk pelajar sekolah rendah adalah 1,280 yen (~RM48) dan kanak-kanak pula 480 yen (~RM19).

Menarik bukan? Jika KFC di Malaysia juga membuat konsep seperti ini, adakah anda akan turut mencuba? Bagi anda yang akan ke Jepun tidak lama lagi, mungkin boleh cuba makan di KFC ini.

Tahukah anda bahawa ada hotel di Jepun yang menawarkan harga bilik serendah RM4.90? Akan tetapi ada syarat pelik yang anda perlu setuju, klik pautan di bawah untuk ketahui lebih lanjut.

Hotel Di Jepun Tawar Bilik Hanya RM4.95 Semalam Tetapi Ini Syarat Pelik Yang Anda Perlu Setuju

‘Vending Machine’ Halal Pertama Di Jepun Turut Jual Produk Brahim’s

Ini 2 Cara Yang Anda Boleh Cuba Jika Mahu Bekerja Di Jepun Secara Sah


KFC China Mula Jual Ayam Goreng Guna ‘Food Truck’ Tanpa Pemandu

Konsep tempahan makanan Drive Thru bukanlah satu perkara asing bagi rakyat Malaysia. Hanya perlu pandu, memesan makanan, membuat bayaran dan bungkusnya untuk dibawa pulang.

Selangkah ke hadapan, KFC China pula melihat ada cara yang lebih baik untuk menjual produk makanan mereka di ‘jalanan’. Dengan teknologi 5G yang semakin meluas di China, trak mini tanpa pemandu (dikawal secara 5G) digunakan untuk menjual produk KFC di sekitar bandar Shanghai. Menarik, bukan?

— プーアル (@shanghaineko) November 17, 2020

Trak sajian ini merupakan hasil inovasi syarikat Neolix dan trak ini diperkasakan dengan sistem pemanduan autonomous tahap 4 dan dilengkapi sensor-sensor disekelilingnya bagi mengelakkan risiko kemalangan.

Ia berfungsi dengan penggunaan tenaga bateri yang boleh membawanya sejauh 100km dengan kelajuan maksimum 50km/j. Pihak Neolix juga menjelaskan hanya 30 saat sahaja diperlukan untuk menggantikan bateri tanpa menggunakan sebarang peralatan.

Berbalik kepada cara trak sajian KFC ini beroperasi, anda cuma perlu berdiri berdekatan trak mini ini dan sensor-sensor akan bergerak balas untuk menghentikan pergerakan trak tersebut. Kemudian, pembayaran hanya boleh dibuat secara imbasan kod QR dan pintu akan dibuka untuk pelanggan mengambil sendiri makanan yang telah dibeli.

Trak kecil Neolix ini adalah kenderaan smart yang dilihat bakal digunakan secara meluas di seluruh dunia tidak lama lagi. Walaupun comel, tetapi ia boleh digunakan untuk pelbagai kegunaan. Mungkin KFC Malaysia akan jual ayam goreng seperti ini tidak lama lagi?

Ini pula kisah pergaduhan kecil yang berakhir dengan belanja makan di KFC. Klik pautan untuk bacaan selanjutnya.

Drama Jiran Bergaduh Tentang Seluar Dalam Siapa Berakhir Dengan Belanja Makan KFC

Resipi Ayam Goreng Yang Sedap Dan Senang Khas Buat Penggemar KFC Ini Raih 2.5K ‘Shares’


KFC China Perkenal Menu ‘Unik’ Gandingan Nuget Dengan Durian

Sebut sahaja durian, pasti ramai yang membayangkan kelazatan rasa beserta warna kuning keemasan yang pastinya membangkit selera setiap penggemarnya.

Hidangan nuget ayam panas pula pasti membuat ramai kecur liur. Tetapi apa pula rasa sekiranya nuget ayam dan durian digabungkan?

Untuk pengetahuan anda, KFC telah melancarkan ‘Durian Chicken Nuggets’ di China pada 2 September 2019 dengan harga 11.50 yuan (~RM 6.76) sahaja untuk empat ketul nuget ayam.

Jika dilihat secara luaran, nuget tersebut kelihatan biasa sahaja tetapi isinya penuh dengan rasa keenakan durian. Rata-rata warganet dari China mengatakan walaupun pada awalnya mereka agak ‘skeptikal’, tetapi sangkaan mereka berubah selepas merasai keenakan nuget tersebut yang ternyata sangat sedap.

KFC in China has durian-filled nugget. Yes, durian! They love it. It tastes horrible….and I just finished chewing my third piece. pic.twitter.com/D0RKaKtF6l

— ꦥꦿꦲꦱ꧀ꦠ (@ignprahasta) September 4, 2019

@reakami_cos durian nuggets from KFC pic.twitter.com/FWKR60Oj3t

— dennis goda (@godadennis) September 4, 2019

Malah, ada yang mengatakan rasa durian dan nuget tersebut seimbang serta ada yang mengatakan kombinasi rasa nuget dan durian ini amat ‘awesome’ dan membuka deria rasa mereka.

Berikutan penularan menu baharu KFC di China ini, ia mendapat perhatian rakyat Malaysia. Terdapat rakyat Malaysia yang ingin KFC Malaysia untuk membawa masuk menu ini ke cawangan KFC Malaysia.

KFC China ade Nugget Durian wei…. KFC Malaysia biler nk buat? pic.twitter.com/wIlPup7WbO

Mahukah anda cuba nuget berperisa durian ini? Siapa tahu KFC akan mempertimbangkan untuk melancarkan menu tersebut ke pasaran Malaysia pula.

Untuk lebih banyak info tentang menu terbaharu KFC Malaysia, klik pautan di bawah.

‘Zinger Double Down’ Kembali Ke KFC Malaysia Minggu Hadapan

KFC Perkenalkan Menu Ayam Goreng Baharu ‘Green Chili Crunch’

KFC Malaysia Bakal Lancar Koleksi Pakaian Edisi Khas Bersama Pestle Mortar